Buat Bakal Raja Sehari, Ini 7 Persediaan Wajib Sebelum Menjelang Hari Bahagia

Setiap pasangan yang bakal berkahwin sememangnya mengimpikan perkahwinan yang indah. Persiapan sebelum berkahwin adalah penting bagi mengelakkan berlakunya sebarang perkara luar jangkaan daripada berlaku sewaktu hari pernikahan dan persandingan. Perancangan dan persediaan dari pelbagai sudut dan aspek adalah penting bagi kedua-dua bakal mempelai agar majlis dapat berjalan lancar sewaktu bergelar raja sehari.
Persediaan sebelum kahwin perlu sempurna dan persiapan mesti rapi, betul kan bakal-bakal pengantin? Sudah pasti, tiada 100% sempurna, namun setidak-tidaknya kita kena pastikan yang segalanya sudah disusun rapi dengan baik. Berikut mmerupakan beberapa persediaan yang boleh dilakukan sebelum berkahwin.

1. PILIH TARIKH

Bagi pasangan yang ingin mendirikan rumah tangga, perkara utama yang perlu difikirkan ialah tarikh untuk melangsungkan perkahwinan. Kebanyakannya pasangan lebih gemar memilih tarikh yang mudah diingati dan tarikh cantik tahun tersebut.

2. HADIRI KURSUS KAHWIN

Kursus kahwin adalah perkara wajib yang perlu dilaksanakan sebelum pasangan akad nikah dan sah menjadi suami isteri. Kursus kahwin penting kerana secara kasar setiap pasangan akan mengetahui dan memahami tanggungjawab isteri kepada suami begitu juga sebaliknya. Membina rumah tangga yang bahagia memerlukan ilmu asas serta pengetahuan dan 80% daripadanya akan diterima semasa menghadiri kursus ini. Bagi bakal pengantin, disarankan mengambil kursus tersebut seelok-eloknya tiga bulan sebelum berlangsungnya majlis.
3. MENEMPAH DEWAN ATAU HOTEL, CATERING DAN LAIN-LAIN

Majlis yang berseri-seri dengan kehadiran ramai saudara mara dan rakan taulan, beserta makanan yang lazat, ditambah pula dengan keanggunan wajah dan baju pengantin yang cantik dipakai oleh mempelai adalah idaman setiap pasangan yang bakal bernikah dan bersanding.
Masalah-masalah yang berkaitan dewan, juru solek, juru gambar, katering yang datang saat-saat terakhir sangat ditakuti oleh pasangan dan juga keluarga mempelai.
Jadi sebelum ini terjadi, setiap pasangan perlu mengambil langkah berjaga-jaga dan melakukan persediaan awal.
4. TEMPAH JURU NIKAH DAN ANDAMAN

Perkara ini juga tidak kurang pentingnya. Bagaimana hendak nikah jika tiada juru nikah? Bagi yang ada bapa dan boleh menikahkan anak tidak menjadi masalah. Tetapi bagi yang tiada, perlulah mengambil khidmat juru nikah.

Begitu juga dengan andaman. Pasangan dinasihatkan supaya memilih dan menempah butik andaman yang mereka minati enam bulan awal.
5. TEMPAH KAD JEMPUTAN KAHWIN

Setelah tarikh dan tempat untuk melangsungkan persandingan telah ditetapkan, langkah seterusnya adalah menempah kad jemputan. Sebelum menempah, pastikan anda telah memilih tempat untuk membuat dan mencetak kad jemputan.
Anda perlulah rajin untuk membuat pemilihan melalui internet tentang tema-tema terbaru dan terkini. Pastikan kad kahwin yang akan dibuat nanti tidak terlalu mahal, cukuplah ringkas dan yang penting maklumat di dalamnya boleh dibaca.
6. JALANI UJIAN HIV

Ujian saringan HIV perlu dilakukan sebelum pasangan mendirikan rumah tangga. Ujian ini penting dibuat untuk mengelakkan berlaku jangkitan kepada pasangan sekiranya terbukti pasangan itu pembawa HIV.
7. DOKUMEN DAN BORANG PERKAHWINAN

Bagi setiap pasangan yang akan mendirikan rumah tangga, perkara asas yang perlu dilakukan juga adalah mengisi borang-borang penting dan di hantar di Pejabat Agama sebelum bernikah.
Antara borang yang wajib diisi ialah borang permohonan kebenaran perkahwinan bagi perempuan dan lelaki, borang akuan bujang, borang saksi, dan ada lagi beberapa borang lain bergantung kepada status diri pasangan.
Selamat menempuh alam perkahwinan!
Sumber: jomkahwin?


Susu Dah Basi Jangan Dibuang, Rupanya Boleh Buat Cheese Homemade

“Susu ni dah basi, boleh buat dah kot..”
Tunggu! Sebelum anda buang susu yang sudah basi tersebut, tahukah anda bahawa anda masih boleh gunakan ia untuk buat cheese homemade? Buat penggemar cheese, pastinya harga cheese di pasaran sedikit sebanyak menghadkan pembelian anda kerana dijual dengan harga yang agak mahal. Jadi, salah satu solusi adalah dengan buat sendiri di rumah, hanya gunakan susu sahaja.

BUAT CHEESE HOMEMADE GUNA SUSU DAH BASI
Alhamdulillah…atas nasihat ahli-ahli dlm group ni saya dah buat cheese…susu kotak full cream yg basi tadi…trimakasih sy ucapkan bebanyak pd Ahli2 yg sudi berkongsi ilmu dan nasehat pd sy…mmg sedap sgguh kejadiannya…ada hikmah disebalik yg jadikan…klu tak sbb susu basi smpi kesudah sy takleh beza antara full cream dan fresh milk…
Sy sertakan sekali resepi buat cheese disbbkan byk ahli yg blm mengetahui cara2nya….klu tersilap mohon diperbetulkan pd sifu2 yg dah biasa buat.

1. Rebus susu yang dah basi tu

2.Bila dah naik kepala saya letak 2 sudu cuka dan garam

3.Dan lepas dekat-dekat nak mendidih saya angkat dan tapis guna kain napkin baby yang bersih. Tunggu sejuk baru saya perah kemudian saya mampatkan balik guna loyang cake.

Selamat mencuba!
Sumber : Rini Haryanie


Buat ‘Coffee Lover’, Pakar Kongsi Banyak Sangat Minum Kopi Boleh Memudaratkan Wanita!

Tidak dapat dinafikan ramai dewasa sekarang yang gilakan kopi. Mana tidaknya, untuk menghadapi hari-hari  sibuk bekerja, kita memerlukan sesuatu yang boleh menghilangkan stres di samping ianya dapat menjadi agen untuk tidak tidur.
Ada juga khabar-khabar angin yang menyatakan bahawa golongan wanita tidak digalakkan sangat minum kopi kerana pengambilan yang berlebihan akan membawa kemudaratan? Tapi sebenarnya, kenyataan tersebut memang ada kebenarannya seperti yang didedahkan oleh Dr Zubaidi Hj Ahmad melalui satu hantaran di Facebooknya.

Baca juga: Petua Tanam Daun Pandan Dalam Pasu, Confirm Subur Merimbun!
5 KESAN MINUM KOPI BERLEBIHAN KEPADA WANITA

Tidak kisahlah kopi apa pun – black, latte, cappuccino, americano, espresso, macchiato atau mocha, yang penting jangan berlebihan. Sesuatu yang diambil secara berlebihan, tidak kiralah apa-apa, ianya akan membawa mudarat.

Melihat dari sudut perubatan, terdapat 5 kesan buruk jika kopi diambil secara berlebihan oleh wanita. Berikut adalah kesan-kesan buruk tersebut. Hati-hati golongan wanita semua!
1. Menyebabkan rasa panik dan cemas

Kafein yang ada dalam kopi boleh menyebabkan peningkatan tekanan darah dan meningkatkan degupan jantung. Jumlah kafein dalam kopi bergantung pada jenis kopi. Bagi mereka yang sensitif, ambillah kopi yang mengandungi kafein yang kurang bagi mengelakkan masalah ini. Selain itu ia menyebabkan rasa cemas, panik dan mudah ‘naik angin’ walaupun berhadapan dengan masalah kecil.
2. Mengganggu fungsi kognitif

Kopi yang diminum dalam jumlah yang sederhana pada sesetengah orang akan meningkatkan semangat dan fokus untuk bekerja. Namun, bagi sesetengah wanita yang lain ia boleh menjejaskan kebolehan untuk berfikir dengan baik (kognitif).
3. Menyebabkan wanita sukar hamil

Belum ada kajian yang terperinci bagaimana kopi (atau bahan kafein) mengganggu kesuburan wanita. Namun banyak kes yang dilaporkan bagaimana pengambilan kopi yang berlebihan mengganggu kesuburan wanita. Berkemungkinan besar kafein yang berlebihan mengganggu keseimbangan hormon dalam tubuh wanita.
4. Menyebabkan kereputan tulang

Kereputan tulang adalah suatu perkara yang biasa berlaku pada wanita yang sudah mengalami menopause. Namun pengambilan kopi yang berlebihan akan menyebabkan proses kereputan tulang ini akan berlaku dengan lebih cepat. Ini kerana kafein menghalang penyerapan kalsium ke dalam tulang.
5. Boleh menyebabkan gugur ketika hamil

Wanita yang sedang hamil tidak dianjurkan untuk meminum kopi berlebihan, terutama bagi mereka yang pernah keguguran. Dos kafein yang dibenarkan hanyalah 200 mg. Belum ada kajian yang mendalam, namun lebih baik mengelakkan kopi sebelum keguguran berlaku. Boleh gantikan pengambilan dengan kopi tanpa kafein (decaf).
Semoga perkongsian ini bermanfaat buat anda!
Sumber: Facebook Dr Zubaidi Hj Ahmad


Buat ‘Hantu Petai’, Ini Petua Simpan Petai Dalam Freezer & Dalam Bekas Air

Petai merupakan makanan yang paling digemari di Malaysia dan masakkan yang mempunyai petai pasti akan menjadi pilihan. Siapa kat sini ‘hantu petai’? Kalau anda adalah salah seorang peminat petai, anda perlu tahu cara simpan petai paling mudah agar ia kekal fresh.
Maklumlah, petai ini ada musimnya, kalau beli di luar musim memang lebih mahal harganya. Jadi tunggu apa lagi, jom ikut cara simpan petai yang dikongsikan oleh @Ummi Kalsum Hassian ini.

Baca juga: 5 Perbuatan Ibu Bapa Yang Anak-Anak Akan Ingat Dan Makin Kuat Bonding

PETUA SIMPAN PETAI DALAM ‘FREEZER’

Sekarang petai tengah musim, jadi ini antara tips cara simpan petai agar kekal segar serta boleh tahan lama.

Cara-cara:

Mula-mula buang kulit.
Rendam dengan air garam dalam 10-15 minit (nak bagi ulat keluar).
Basuh dan tapis air.
Masuk dalam bekas dan bekukan (kering tanpa air). Boleh jika nak pekkan secara kecil-kecil ikut kuantiti yang biasa masak.

Cara ini memang mudah dan tidak perlu tunggu musim petai lagi. Yang penting, daripada freezer tadi boleh terus masak dalam kuah sambal tanpa perlu rendam.
PETUA SIMPAN DALAM BEKAS BERISI AIR

Frozen kan bahan-bahan masak macam ini. Tahan lama dan tak perlu kerap nak pergi ke kedai.
Cara ini petai boleh jadi gemuk dan crunchy. Boleh simpan dengan kulit sekali atau kopek. Cuma cara ini kena rajin sedikit kerana airnya perlu ditukar setiap 2 minggu.
Cara-cara:

Letak petai dalam satu bekas berisi air.
Simpan dalam peti sejuk.
Air perlu ditukar setiap 2 minggu sekali.

Sumber: Facebook Ummi Kalsum Hassian


Buat Homemade Chilli Flakes Yang Confirm Sedap & Pedas Untuk Rasa Makanan Lebih ‘Kick’!

“Mahalnya chili flakes dekat kedai ni, entah sedap dan pedas ke tidak…”
Chili flakes atau serbuk kasar cili kering adalah antara bahan yang anda perlukan terutama ketika masak makanan Barat. Tidak kira masak pasta atau macaroni, menambah chili flakes pastinya dapat memberi rasa yang lebih ‘kick’ dan warna dalam masakan. Namun, kalau anda perasan harga chili flakes di pasaran boleh dikatakan agak tinggi. Jadi, kalau nak lebih jimat anda sebenarnya boleh buat sendiri chili flakes ini di rumah dan pastinya mempunyai rasa yang lebih pedas!

MACAM MANA NAK BUAT CHILI FLAKES
Sebelum ni pernah beli dah chili flakes. Tapi rase dia tak sama macam yang dominos punya. Rase pahit, bau pun tak mengancam. Pernah cakap dengan kawan brand apa ye yang sedap cili flakes? Ada dia tunjuk botol, tapi dia cakap tak sedap mana jugak dan biji banyak. Tersembang dia cakap buat lah kak.
Cari punya cari maka terhasillah homemade cili flakes. MasyaAllah, Puas hati sungguh buat sendiri, bau wangi, biji kurang, rase yang sangat sedap. Tak ada rasa pahit, bau pelik ke apa. Sis dini dah jatuh cinta buat sendiri. Kos pun murah berbaloi. Cili kering sis dini pakai beli dekat jusco.

1. Selepas basuh cili dan toskan, bakar cili guna kuali pun boleh, guna air fryer pun lagi mudah. Agak agak jer jangan kasi cili hangit ye awak.

2. dah garing cili, patah patahkan guna tapisan supaya senang biji 2 cili tu jatuh. Nanti senang kita ambil cili sahaja untuk masuk dalam blender kering.

3. masuk dalam blender kering, agak agak jangan terlalu kasar atau terlalu halus. selamat mencuba..sedap sangat buat sendiri..pastikan cili kering tu fresh ye awak.

4.tadaaa dah siap

5. masukkan dalam botol yang ada lubang-lubang senang untuk kita pakai.

*Selamat mencuba!
Sumber : Jauharatuddini Taib


Buat Para Suami, Ini Luahan Hati Isteri Yang Kena Ambil Tahu & Jangan Biarkan…

Buat para suami di luar sana, pastikan anda sentiasa mendengar luahan hati seorang isteri supaya mereka sentiasa disayangi dan dihargai. Pastikan 5 perkara di bawah seperti perkongsian Dato’ Dr. Haji Mohd Fadzilah Kamsah sentiasa diambil berat oleh para suami di luar sana. Barulah keluarga lebih bahagia dan harmoni.
Baca juga: “Curang Adalah Satu Pilihan, Bukan Satu Kesilapan” – Cepat Buang Rasa Ini Bila Dah Terleka…

BUAT PARA SUAMI INI LUAHAN HATI ISTERI, AMBIL TAHU & JANGAN BIARKAN

Para suami, ini luahan hati seorang isteri:

1. Isteri mahu suami ambil berat tentangnya.

Dia kata dia okey, tak semestinya dia betul-betul okey. Kamu perlu lihat dengan mata kepala kamu sendiri. Tanyalah berulangkali, tak apa. Yang penting, isteri nampak kamu benar-benar prihatin dan sampai satu masa dia luah jua semua.

2. “Tak apa bang. Saya boleh buat sendiri.”
Jangan cepat selesa dengan kata-kata ini. Sekuat-kuat isteri pun, ada satu masa, dia penat dan perlukan kamu tolongnya di sisi.
Kadangkala, dia tak sempat nak luahkan pun ke kamu sebab dia terlalu penat. Jadi, ambil serius dan bantulah dia dalam apa juga urusan.
3. Isteri perlu me-time.
Beri dia ruang bersendiri, keluar dan berjalan sendiri ataupun dengan kawan-kawannya. Masa itu, kamu ambil peluang ambil alih tugasnya, jaga rumah dan anak-anak. Me-time itu sangat penting untuk reboot dan recharge energy dan moodnya sepanjang minggu akan datang.

4. Isteri tak suka dibandingkan.
Jangan pernah bandingkan dia dengan kenalan kamu, artis ke atau sesiapa sahaja yang boleh buatnya cemburu.
5. Isteri suka suami yang berfikiran jauh dan pandai memimpin.
Seorang suami perlulah bijak dalam memimpin keluarga. Memimpin ini cara paling asas dan jelas, pimpinlah keluarga dalam mengerjakan solat awal waktu dan bimbing ke jalan yang Allah redhai.

Para suami, berkahwinlah 5 tahun, 10 tahun, 30 tahun, 50 tahun atau lebih, tetap juga kadangkala, kita terlepas pandang dan tak sedar hal ini.
Isteri perlukan sosok suami sepanjang hidupnya. Walaupun dia nampak macam tak kisah, tetap juga dia sangat titikberatkan semua hal di atas ini. Kita sama-sama muhasabah dan bentuk rumahtangga harmoni ya.
Sumber: Facebook Dato’ Dr. Haji Mohd Fadzilah Kamsah


Buat Pencinta Makanan, Ini Bufet Ramadan ‘Tak Lapuk Dek Zaman’ Dari Ketam Viral Anda Kena Cuba!

Ketam Viral, restoran yang terletak di Bandar Baru Bangi ini mempamerkan kehebatan Chef Wan Rathnor di dalam dunia masakan. Ramadan tahun ini adalah sesuatu yang amat dinanti-nantikan kerana Ketam Viral telah melancarkan bufet Ramadan dengan temanya “Tak Lapuk Dek Zaman”.
Tema ini membawakan gabungan pelbagai hidangan tradisional yang jarang ditemui serta sajian kegemaran Malaysia untuk anda nikmati. Untuk menjadikan pengalaman bufet Ramadan kali ini lebih luar biasa, anda boleh menambah sajian ketam istimewa yang disediakan panas-panas dari dapur Ketam VIral. Hidangan ketam yang menjadi pilihan adalah; Chilli Crabs, Salted Egg Crabs, Ketam Kam Heong dan Ketam Buttermilk Lurpak.

BUFET RAMADAN ‘TAK LAPUK DEK ZAMAN’ DARI KETAM VIRAL KENA CUBA

Bufet Ramadan Ketam Viral kali ini membawakan keistimewaan di mana, stesen masakan secara langsung oleh chef handalan akan memasak secara langsung untuk para pelanggan demi membawa kehebatan alam kulinari yang klasik dan mengagumkan.

Terdapat 5 Stesen Masakan yang berbeza dan setiap stesen menawarkan pelbagai pilihan menu menarik, termasuk stesen memanggang serta stesen masakan Malaysia yang jarang ditemui dengan aroma ‘wok hei’ dan ‘kawah’. Selain itu, terdapat juga Stesen Masakan hidangan goreng-gorengan juga pencuci mulut yang pastinya memukau selera anda seperti:

Bakar Arang (Ikan, Udang, Ayam, Daging, Kambing, Menu Istimewa Hari Ini)
Dapur Panas (Nasi Goreng, Mee Goreng, Gulai Kawah)
Celup Goreng (Pisang, Keledek, Sayur-Sayuran, Udang Geragau, Anak Ketam,
Sotong, Ulu Badai)
Tebar Jala (Roti Canai, Roti John, Roti Jala)
Pencuci Mulut Sejuk (Ais Kacang, Cendol, Laicikang)

Aneka juadah yang menyelerakan di gerai pameran makanan dengan seleksi pilihan yang lebih berat seperti bubur manis & lemak berkrim, hidangan berasaskan sup dan aneka mi, rojak buah, pasembur dan gado-gado.

HIDANGAN UTAMA YANG MENGIURKAN
Setelah anda merasai aneka menu pembuka selera, mari kita lihat Hidangan Utama. Set hidangan Ramadan yang amat istimewa ini akan berbeza untuk setiap hari bagi memastikan para pelanggan dapat menikmati pilihan masakan yang enak.

Antara menu yang ada:

Ayam masak kicap
Daging rendang
Udang sambal
Siakap lemak kantan
Ketam masak lemak

Lasagna ketam
Ayam gajus cili kering
Sayur campur goreng
Petola masak air dan banyak lagi.

Tak lengkap rasanya jika tiada hidangan penutup yang enak iaitu pencuci mulut yang wajib ada untuk anda. Nikmati kepelbagaian manisan memukau seperti hirisan kek, puding, kuih muih melayu, aiskrim Malaysia dan lain-lain.

JANGAN LEPASKAN PELUANG TEMPAH BUKA PUASA DI SINI
Untuk tempahan biasa, tempat duduk akan diatur dengan teliti bagi memastikan ruang yang mencukupi dan selesa di antara para pelanggan. Harga yang ditawarkan ini amat berbaloi dengan pengalaman makan dan suasana yang akan anda alami:
– Early Bird Specials: RM142+ (Jimat RM20) – bermula 25 Februari hingga 16 Mac 2023.
– Harga Biasa RM162+
– Harga kanak-kanak pada RM85+ (antara 3-10 tahun)
– Kanak-kanak (bawah 3 tahun) – Percuma
Sila WhatsApp atau hubungi Ketam Viral untuk tempahan di 012-580 5113 atau anda boleh layari laman web untuk maklumat lanjut di www.ketamviral.restaurant/ramadan-buffet-2023! Jom tempah sebelum terlambat!

Bagi memuliakan bulan Ramadan yang penuh keberkatan ini, ingin kami umumkan juga bahawa 2% daripada setiap resit pembelian anda akan terus disumbangkan ke Rumah Bakti Al-Kausar & Rumah Pengasih Warga Prihatin.


Buat Penggemar Susu, Kenali 6 Jenis Susu Ini Di Pasaran Supaya Tak Salah Pilih & Sakit Perut

Jenis susu yang berasaskan tumbuhan semakin mendapat tempat dalam kalangan masyarakat terutama buat mereka yang mementingkan dan mengamalkan pemakanan secara sihat. Terdapat pelbagai variasi susu tumbuhan yang boleh dipilih bagi menggantikan susu haiwan.
Kemasukan dan kewujudan pelbagai jenis susu di pasaran pada hari ini menyukarkan anda menentukan jenis susu yang tepat buat diri anda, kesilapan memilih akan mendatangkan masalah terutama bagi mereka yang mengalami intoleransi laktosa iaitu ketidakupayaan untuk mencerna laktosa, sejenis gula yang terdapat dalam susu dan sesetengah hasil tenusu hingga memberi kesan sampingan seperti masalah penghadaman serta kulit seandainya mereka mengambil produk tenusu.

KENALI JENIS SUSU

1. SUSU BADAM

Sangat terkenal bagi menggantikan susu lembu terutama bagi mereka yang menghadapi intoleransi laktosa, susu ini sangat sesuai dan sihat bagi mereka yang sedang menjalani diet kerana kandungan kalorinya 50% lebih rendah berbanding susu lembu.

Kebaikan : rendah kalori, mengandungi vitamin E, tidak mengandungi laktosa, kaya dengan antioksidan yang baik untuk kulit.
Kekurangan : rendah kandungan protein berbanding susu lembu. Oleh itu, anda perlu mendapatkan sumber protein daripada pengambilan makanan yang lain.
2. SUSU GAJUS
Susu berasaskan kacang gajus, sarat dengan vitamin, mineral dan lemak yang sihat.
Kebaikan : sumber fiber yang baik, tinggi zat besi, rendah kalori, tiada laktosa dan baik untuk kesihatan mata.
Kekurangan : rendah kandungan protein sebagaimana susu badam. Oleh itu, memerlukan pengambilan sumber protein daripada makanan lain.
3. TENUSU

Produk tenusu yang paling mudah didapati dan kerap dijumpai di pasaran. Ia kaya dengan protein, mengandungi vitamin dan mineral yang diperlukan oleh badan namun tinggi kandungan lemak.
Kebaikan : tinggi protein dan juga kalsium, membantu mengurangkan risiko penyakit kardiovaskular dan diabetes jenis 2.
Keburukan : tinggi gula dan tidak sesuai untuk individu yang mempunyai masalah intoleransi laktosa.
4. SUSU SOYA

Berasaskan kacang soya, ia merupakan alternatif bagi menggantikan susu lembu kerana mengandungi kandungan lemak tepu yang lebih rendah jika dibandingkan dengan susu lembu. Lemak tepu boleh menyumbang kepada kolesterol tinggi dan masalah jantung.
Kebaikan : tinggi kandungan protein (sama seperti kandungan protein susu lembu), kaya dengan vitamin D & B12 serta tidak mengandungi laktosa.
Kekurangan : beberapa jenama produk susu soya di pasaran kekurangan asid amino, jadi anda perlu mendapatkan asid amino daripada sumber makanan lain.
5. SUSU KELAPA

Susu kelapa berasal dari isi putih kelapa coklat yang telah matang, mempunyai konsistensi yang tinggi dan teksturnya juga berkrim.
Kelebihan : rendah kalori, mengandungi kalium, tidak mengandungi laktosa, membantu mengurangkan inflamasi.
Kekurangan : rendah kandungan protein, tinggi kalori dan lemak yang boleh meningkatkan berat badan jika diminum secara berlebihan.
6. SUSU OAT

Diperbuat daripada oat. Susu ini sesuai bagi mereka yang mudah alergik dengan susu-susu yang lain yang terdapat dalam pasaran.
Kelebihan : membantu menurunkan paras kolesterol dan membantu kesihatan sistem pencernaan, baik untuk tulang serta kaya vitamin B.
Kekurangan : tinggi kandungan gula dan juga karbohidrat.
Sumber: meowmeix


Buat Pizza Ala Orang Itali Tapi Guna Roti Gardenia Je, Ada 5 Bahan Dah Siap!

Siapa cakap kalau nak buat pizza kena ada bahan macam orang Itali saja? Sebenarnya guna roti biasa pun dah boleh buat pizza tau! Bahan-bahan yang digunakan pun mudah untuk didapati di pasaraya. Dah ni penghujung bulan puasa ni, kadang-kdang bosan juga nak makan nasi dan ulang menu yang sama. Sekali-sekala, nak ubah juga selera. Apa lagi? Jom kita buat pizza ‘homemade’ ini untuk berbuka nanti!
Bahan-bahan
Roti Gardenia
Daging Kisar yang dah digoreng dengan sedikit minyak terlebih dahulu
Sos Pasta
Mozarella Cheese
Capsicum

www.facebook.com/zalina.b.zainal
LANGKAH 1
Saya guna loyang 8 x 8..sapu margerin atau butter pada loyang.

www.facebook.com/zalina.b.zainal

LANGKAH KEDUA
1 loyang boleh muat 4 keping roti
www.facebook.com/zalina.b.zainal
LANGKAH KETIGA
Sapu rata Sos Pasta, 1 tin boleh dapat dua loyang. Kalau nak jimat, boleh dapat untuk 3 loyang.
www.facebook.com/zalina.b.zainal
LANGKAH KEEMPAT
Tabur rata daging kisar.. nak letak ayam kisar pun sedap juga..atau apa-apa topping yang anak-anak suka.
www.facebook.com/zalina.b.zainal
LANGKAH KELIMA
Tabur capsicum kalau suka.. sedap juga bila letak capsicum ni tau.
www.facebook.com/zalina.b.zainal
LANGKAH KEENAM
Tabur rata Mozarella cheese.. kalau dapat tabur penuh lagi sedap tapi ni tadi mozarella cheese saya cukup-cukup je untuk 2 loyang.
www.facebook.com/zalina.b.zainal
LANGKAH KETUJUH
Bakar lebih kurang 15 – 20 minit pada suhu 180 atau mengikut kesesuaian oven.. bakar setakat cheese tu cair dan perang sikit ye. Ni tadi dah nak masuk waktu berbuka, tak cukup perang saya dah keluarkan dari oven, tapi macam ni pun sedap juga.
www.facebook.com/zalina.b.zainal
SIAP!
www.facebook.com/zalina.b.zainal
www.facebook.com/zalina.b.zainal
Sumber: Zalina Binti Zainal


Buat Senaman ‘Kemut’ Ini Untuk Kuatkan Faraj, Baru Kuat Nak Bersalin!

Kecantikan seorang wanita bukan sahaja terhad kepada luaran, rupa yang cantik  tetapi juga memerlukan kecantikan dalaman yang sihat. Bagi wanita, mereka sentiasa menjaga bentuk fizikal mereka dengan menjalankan senaman yang kerap untuk otot- otot anggota atas, anggota bawah, belakang and abdomen tetapi kebanyakan wanita kerap mengabaikan kepentingan penjagaan otot lantai pelvik mereka.
Diasaskan oleh Dr. Arnold Kegel, senaman kegel atau dikenali sebagai senaman kemut memberi fokus pada bahagian dinding lantai pelvik. a amat popular bagi ibu yang sedang hamil dan wanita yang telah melahirkan anak.

Baca juga: Cara Buat Air Rendaman Nak Hilangkan Bau Busuk & Gatal ‘Miss V’
KEBAIKKAN SENAMAN KEGEL
Terdapat banyak manfaat senaman ini jika dilakukan secara konsisten. Selain dapat merawat pundi kencing yang sering berdepan dengan masalah kencing kerap, senaman kegel juga mampu menjamin proses kelahiran si ibu dengan selamat dan mudah.

1. Menyokong organ-organ dalam pelvik dan memudahkan proses bersalin.

Senaman ini membantu otot di bahagian perut dan ke bawah berada dalam keadaan rileks. Ia juga mengajar badan untuk lebih memahami bagaimana kontraksi ketika meneran.
Kajian membuktikan ibu-ibu yang rajin membuat senaman kegel akan melalui tempoh melahirkan lebih pendek berbanding mereka yang tidak membuat senaman ini.
2. Mengelak daripada gejala mudah terkencing dan organ prolaps.
Ibu-ibu hamil pasti berdepan dengan masalah mudah terkencing jika bersih atau batuk. Senaman ini dapat mengurangkan masalah kencing tak lawas.
3. Meningkatkan keyakinan diri dan penting untuk fungsi seksual.
Senaman ini dikatakan mampu mengetatkan faraj supaya dapat memberikan kepuasan ketika hubungan intim bersama suami. Kaum lelaki pun pun boleh buat kuat dan tahan lama.
BAGAIMANA NAK BUAT SENAMAN KEGEL?

– Kemut faraj sehingga anda rasa sensasi kemutan itu
– Tahan selama 5 hingga 10 saat
– Lepaskan kemutan secara perlahan-lahan
– Rehat 10 saat
– Ulang semula langkah yang sama
– Amalkan sebanyak 3 ke 5 kali sehari secara berturut-turut
– Tingkatkan kekerapan senaman dari semasa ke semasa
Selamat mencuba!
Sumber: hellodoktor


Buat Sendiri Baja Pisang Di Rumah, Tanaman Lebih Lebat & Menjadi!

Pisang selain enak dimakan, ia juga dibuat cekodok atau jemput-jemput sekiranya sudah lembik. Namun untuk pisang yang sudah terlalu rosak anda boleh manfaatkan ia sebagai baja untuk tanaman anda.
Kebaikannya bagus digunakan pada tanaman yang baru sahaja berbuah atau berbuang. Hal ini dapat merangsangkan pengeluaran bunga yang akan lebih banyak dan dapat meningkatkan kualiti buah. Syarat mol pisang perlu dibuat dengan menggunakan pisang yang telah dimasak.

Baca juga: Cara Buat Marshmallow Sendiri Di Rumah, Bahan Digunakan Pun Sihat-Sihat!
CARA MUDAH BUAT MOL PISANG SENDIRI DIRUMAH
Ada sesetengah orang panggil mol pisang dan ada yang panggil  pati baja pisang. Tetapi dalam bahasa pertanian, ia dipanggil Fermented Fruit Juice (FFJ) Pisang.

Nak buatnya tak lah payah pun. Yang penting mesti guna pisang masak. Lagi masak ranum, lagi baik. Nak guna kulit sahaja pun boleh, tak ada masalah. Janji kulit tu daripada pisang masak.

Mol pisang ni antara FFJ yang paling tinggi Kalium (K). Dalam mol pisang ni ada lebih kurang 1.2% Potassium Oxide (K2O).
Bahan-bahan:
1. Pisang masak atau kulit pisang : 1 bahagian
2. Gula merah atau molases : 1 bahagian
3. Bekas plastik : 1 unit (pastikan bekas yang sesuai. Bila semua bahan dimasukkan kedalam bekas tersebut, ruang kosong dibahagian atas sekurang-kurangnya 1/3 daripada tinggi bekas tersebut).
4. Kain bersih atau kertas tanpa karbon : 1 unit
5. Tali atau getah : 1 unit
Pilih buah pisang yang dah masak dan timbang beratnya, contoh ini berat pisang adalah 630 gram (1 bahagian).

Potong kecil-kecil pisang tadi. Tak perlu buang kulit tau. Potong sahaja lebih kurang 2-3 cm.

Timbang gula merah. Beratnya mesti sama dengan berat pisang (630 gram bersamaan 1 bahagian). Jika terlebih sikit, tidak menjadi masalah.

Masukkan gula merah ke dalam bekas. Pastikan dasar bekas dilitupi oleh gula merah.

Letak pisang yang dipotong tadi di atas lapisan gula merah. Tinggi lapisan pisang ini adalah sekitar 3-5 cm.

Letakkan lagi gula merah hingga menutupi lapisan pisang.

Masukkan lagi potongan pisang di atas lapisan gula merah. Tingginya adalah 3-5 cm.

Akhir sekali, letakkan semua baki gula merah dibahagian atas.

Gula merah dan pisang disusun secara berlapis-lapis supaya proses fermentasi berlaku dengan sempurna. Perlu diingat, lapisan bawah dan lapisan paling atas adalah gula merah.
Pastikan ruang kosong dibahagian atas bekas sekurang-kurangnya 1/3 daripada tinggi bekas.
Ini penting supaya proses fermentasi berlaku dengan sempurna. Jika ruang kosong kurang 1/3 cm maka perlu tukar kepada bekas yang sesuai.

Tutup dengan kain bersih. Ikat dengan tali bagi ketat. Simpan tempat redup selama 7-10 hari.
Boleh juga tutup dengan kertas tanpa karbon. Contohnya kertas putih dan kertas minyak.
Kertas berkerbon seperti surat khabar dan sewaktu dengannya tidak disyorkan kerana khuatir karbon pada kertas tersebut boleh menggangu proses fermentasi.

Selepas 7-10 hari diperam, asingkan pati baja dengan sisa pisang menggunakan penapis yang sesuai.

Masukkan pati baja yang siap ditapis ke dalam botol. Untuk simpanan bagi tempoh yang lama, pastikan lubang dibuat pada penutup botol dan ada ruang kosong 1/3 daripada tinggi botol tersebut.
Simpan ditempat redup. Tahan dalam tempoh 6-12 bulan.
Sumber: Facebook Azuan Abdullah


Buat Suri Rumah & Pencari Kerja, Nantikan Karnival MyFutureJobs2023, Sabtu & Ahad Ini!

Kementerian Sumber Manusia (KSM), menerusi Pertubuhan Keselamatan Sosial (PERKESO) akan menganjurkan Pelancaran Skim Keselamatan Sosial Suri Rumah & Karnival Kerjaya MYFutureJobs 2023 untuk membawa skim perlindungan suri rumah ini lebih dekat dengan Rakyat Malaysia.
Program yang akan diadakan pada 11 dan 12 Februari di Pusat Konvensyen Kuala Lumpur, dijangka akan dikunjungi oleh lebih 5,000 pencari kerja yang terdiri daripada kalangan suri rumah dan wanita serta badan-badan NGO berkaitan, juga Rakyat Malaysia keseluruhannya.

SKIM KESELAMATAN SOSIAL SURI RUMAH & KARNIVAL KERJAYA MYFUTUREJOBS 2023

Apa yang dinanti-nantikan oleh orang ramai sudah semestinya kehadiran Yang Amat Berhormat Perdana Menteri, Dato’ Seri Anwar Ibrahim dijadual akan menyempurnakan Pelancaran Skim Keselamatan Sosial Suri Rumah & Karnival Kerjaya MYFutureJobs 2023 ini.

KSM dan PERKESO mengalu-alukan kehadiran Perdana Menteri yang menterjemahkan sokongan Kerajaan terhadap usaha membangunkan jaringan keselamatan sosial yang komprehensif dan inklusif di Malaysia.

Sepanjang dua hari berlangsungnya karnival tersebut, orang ramai boleh berinteraksi secara terus dengan PERKESO bagi memahami apa itu SKSSR dan manfaatnya dengan lebih mendalam.
Para suami dan pihak ketiga seperti badan-badan NGO atau syarikat swasta juga digalakkan menaja caruman bagi pihak suri rumah.

Karnival Kerjaya MYFutureJobs 2023 merupakan karnival berskala besar yang pertama bagi tahun ini dianjurkan PERKESO sebagai satu inisiatif untuk meningkatkan peluang rakyat memperoleh pekerjaan berkualiti.
APA ITU SKSSR?

Mula dilaksanakan pada 1 Disember 2022, SKSSR menawarkan faedah-faedah di bawah Perlindungan Bencana Domestik dan Perlindungan Keilatan seperti Faedah Perubatan, Faedah Hilang Upaya Kekal, Elaun Keuzuran, Faedah Pengurusan Mayat dan Pencen Penakat. Skim perlindungan di bawah Akta Keselamatan Sosial Suri Rumah 2022 (Akta 838) ini terbuka kepada:
-Wanita warga tempatan dan pemaustatin tetap yang berusia kurang 55 tahun
-Menguruskan rumah tangga sepenuh masa atau separuh masa
-Berkahwin ataupun bujang.
Dibuka dari 9.00 pagi hingga 5.00 petang, Karnival ini bakal menyaksikan penglibatan majikan besar seperti Maybank, BSN,
EXIM Bank, KTM Malaysia, ExxonMobil, UMW, UOA Group dan Avisena Healthcare
Bukan itu sahaja, pelbagai aktiviti perkhidmatan pekerjaan yang disediakan secara percuma akan turut diadakan sepanjang Karnival ini seperti penyediaan resume, pendaftaran portal MYFutureJobs serta bimbingan dan nasihat kerjaya. Pelbagai hadiah cabutan bertuah yang menarik juga menanti para pengunjung sepanjang karnival berlangsung.
Sehubungan itu, PERKESO menyeru semua suri rumah dan pencari kerja di seluruh negara memanfaatkan peluang ini dengan berkunjung ke Pelancaran Skim Keselamatan Sosial Suri Rumah & Karnival Kerjaya MYFutureJobs 2023 pada hujung minggu ini. Bagi pencari kerja, PERKESO menggalakkan mereka mendaftar di pautan www.myfuturejobs.gov.my/career sebelum hadir ke Karnival Kerjaya.


Buat Susu Pekat Manis Sendiri Guna 3 Bahan Je, 3 Minit Dah Siap!

Susu pekat manis boleh dikatakan bahan yang mesti ada di dalam peti sejuk di setiap rumah.  Bukan sahaja boleh dipelbagai guna, malah susu pekat juga mudah untuk dimasukkan ke dalam air serta ke dalam masakan kerana rasanya yang manis dan berlemak. Jadi, wanita ini telah kongsi resepi buat susu pekat manis dengan caranya tersendiri, dah tak perlu beli di supermarket dah!
Susu Pekat Manis Homemade

Susu pekat manis homemade 3 bahan dalam masa 3 minit sahaja, cara saya. Disebabkan ada lebihan susu tepung kat rumah ni dan tak tau nak guna untuk apa, saya olah jadi susu pekat manis.
Bahan-bahan:

1 1/2 cawan susu tepung

1/2 cawan gula (saya guna raw sugar dan saya kurangkan sedikit untuk kurangkan manis)
2/3 cawan air panas (jangan guna air mendidih, cukup sekadar suam panas sahaja)
Cara buat:
Campur semua bahan dalam blender dan blend selama 3 minit. Siap!

*Pastikan stop blender selepas satu minit untuk rehatkan motor blender sekejap. Susu pekat ni kena simpan dalam peti sejuk (lepas simpan dalam peti baru akan jadi pekat) dan sesuai untuk buat kek, minuman dan lain-lain. Silakan share. Semoga bermanfaat.
*Senang je rupanya! Boleh cuba ni.
Sumber: Zan Zafirah Zainal


Buat Yang Gila Pedas, Ini 5 Resepi Yang Confirm Buat Kepala Korang Berasap!

Sudah pasti ramai dalam kalangan rakyat Malaysia yang merupakan penggemar makanan pedas kan? Boleh dikatakan setiap kali makan , mesti ada sahaja cili padi dalam pinggan menjadi pengiring kepada lauk utama dan nasi panas. Jadi, jika anda inginkan lagi resipi dan idea lauk yang pedas untuk dijadikan hidangan, jom masak 5 resipi ini.
1. PARU MASAK CABAI

Buat anda yang gilakan makanan yang pedas sudah semestinya perlu mencuba paru masak cabai atau masak cili ini. Dipadankan pula dengan nasi panas mampu untuk menaikkan selera anda!
Resipi paru masak cabai : http://myresipi.com/recipes/paru-masak-cabai

2. SAMBAL UDANG BERSAMA TERUNG PIPIT

Sambal udang sudah semestinya menjadi kegemaran sesiap yang sukakan makanan pedas. Namun, and aboleh tambahkan terung pipit supaya lebih enak dan nampak tradisional. Bila makan masakan ini mesti teringat suasana kampung kan?
Resipi sambal udang bersama terung pipit : http://myresipi.com/recipes/sambal-udang-bersama-terung-pipit
3. MASAK LEMAK CILI API IKAN KELI BAKAR

Masak lemak cili api sudah pastinya menjadi pilihan hati bagi anda yang gilakan makanan pedas. Bukan sahaja boleh menggunakan ikan keli malah anda boleh pelbagaikan jenis ikan di dalam menu ini. Kalau nak tambah pedas lagi pun boleh.
Resipi masak lemak cili api ikan keli bakar : http://myresipi.com/recipes/masak-lemak-cili-api-ikan-keli-bakar
4. Talapia Sambal Hijau

Talapia masak sambal hijau ini juga amat sesuai dimakan bagi anda yang sukakan masakan pedas. Mungkin ada yang masak sambal hijau dengan manis tetapi kalau anda sukakan pedas, tambah la cili padi lagi ya!
Resipi talapia sambal hijau : http://myresipi.com/recipes/talapia-sambal-hijau
5. ASAM PEDAS TETEL

Siapa yang suka makan pedas sudah semestinya mengenali juadah ini kan? Mana tidaknya, asam pedas merupakan antara juadah yang paling popular buat mereka yang gilakan masakan pedas. Mesti jadi pilihan utama!
Resipi asam pedas tetel : http://myresipi.com/recipes/asam-pedas-tetel
Sumber: MyResipi.com


Budak 10 Tahun Jadi Mangsa Scammer, Duit Ayah Lesap RM148,000!

Seorang lelaki di selatan Thailand menjadi mangsa scammer apabila kumpulan itu berjaya memperdaya anaknya untuk memindahkan wang. Lelaki berusia 49 tahun itu dikenali sebagai A dan dia tinggal bersama anak lelakinya di wilayah Nakhon Sri Thammarat.
Kejadian ini terjadi apabila si anak berusia 10 tahun bertindak memindahkan wang sebanyak 1,206,000 baht (RM147,755) daripada akaun bank bapanya bermula 7 hingga 25 Julai lalu.

Baca juga: Wanita Batalkan Perkahwinan, Terkejut Tengok Bakal Suami Dimandikan Ibunya
BUDAK 10 TAHUN JADI MANGSA SCAMMER, DUIT AYAH LESAP RM148,000

Ketika anaknya sedang menggunakan telefon si bapa untuk pelajaran atas talian dan bermain permainan video, kumpulan scammer itu menghubungi nombor telefon A menggunakan aplikasi LINE, lapor Thaiger.

Kumpulan berkenaan menganggap itu satu peluang yang tepat apabila terdengar suara kanak-kanak mengangkat telefon bimbit berkenaan.
Scammer tersebut menggunakan taktik mengenai permainan video yang disukai oleh budak lelaki tersebut dan jika dia mahu memenangi permainan, dia perlu mengikut arahan mereka.

Budak lelaki tersebut diarahkan supaya tidak memberitahu bapanya dan dia juga diminta untuk menghantarkan gambar kad pengenalan milik bapanya.
Bermula 7 hingga 25 Julai, sebanyak 7 transaksi telah dilakukan dan mereka juga telah menyekat nombor telefon mangsa. Terkejut melihat duitnya ‘hilang’, A bertindak melaporkan kejadian itu kepada pihak polis dan kini sedang giat melakukan siasatan.
Sumber: Thaiger


Budak 10 Tahun Maut Ditikam Bapa Saudara Ketika Belajar Dalam Kelas

Tidak disangkakan ancaman bunuh yang kerap diterima dari bapa saudara benar terjadi. Sebagaimana yang dilaporkan Utusan Malaysia semalam, abang kepada mangsa tidak menduga jenayah itu benar berlaku terhadap adiknya ketika sedang menuntut ilmu.
Nasib tragis dialami oleh seorang kanak-kanak berusia 10 tahun yang ditikam oleh bapa saudaranya di dalam sebuah kelas di Yayasan Baiti Jannati, Deli Serdang, Sumatera.

Baca juga: Ayah Menyesal, Anak 6 Bulan Maut Paru-Paru Berair Semasa Naik Motosikal
BUDAK MAUT DITIKAM KETIKA BELAJAR DALAM DALAM KELAS
Gambar: Anggota polis meletakkan pita kuning di sebuah kelas di Deli Serdang, Sumatera, Indonesia yang menjadi lokasi pembunuhan mangsa – Agensi/UtusanMalaysia.

Lapor Tribunnews, Ketua Polis Sunggap, Chandra Yudha Pranata berkata, pelaku tiba-tiba masuk ke dalam kelas dan menikam mangsa ketika kejadian.

Katanya, mangsa maut akibat tikaman di hadapan murid-murid lain dan guru kelas mereka.
“Disebabkan kejadian itu, murid-murid lain menjerit ketakutan sebelum suspek melarikan diri.
“Sehingga kini, kita masih berusaha menjejaki suspek bagi mengetahui motif sebenar,” katanya.
ANCAMAN BUNUH TAK DIHIRAUKAN, ANGGAP BAPA SAUDARA TAK AKAN LAKUKAN
Sekadar gambar hiasan: Mickoh – PosterMyWall.
Sementara itu, abang mangsa, Nadya, 25, berkata, tiada hal yang mencurigakan ketika dia menghantar adiknya ke sekolah.
“Setiap hari saya hantar adik ke sekolah dan ketika hari kejadian, dia masuk ke sekolah seperti biasa.
“Tak lama selepas itu, saya dihubungi oleh pihak sekolah yang mengatakan adik saya sudah meninggal dunia,” katanya.
Nadya berkata, pelaku berkemungkinan melompat dari arah belakang sekolah. Katanya, sepanjang perjalanan ke sekolah, dia tidak melihat bapa saudara mengekorinya.
“Sebelum ini, memang adik saya kerap mendapat ancaman bunuh dari bapa saudara.
“Saya tidak menghiraukan ancaman itu kerana dia adalah bapa saudara saya.
“Namun, saya tak sangka dia benar-benar membuktikan ancamannya. Saya berharap sangat dia dapat ditangkap segera,” katanya.
Sumber: Utusan Malaysia


Budak 11 Tahun Terselamat Dari Tanah Runtuh Selepas Lompat Masuk Dalam Peti Sejuk Rosak

Baru-baru ini, tindakan pantas seorang budak lelaki berusia 11 tahun yang melompat masuk ke dalam peti sejuk rosak telah menyelamatkan dirinya daripada kejadian tanah runtuh di Filipina.
Baca juga: Penduduk Kampung Kena Usung Jenazah Sejauh 7KM Kerana Tiada Kemudahan Jalan Raya

BUDAK 11 TAHUN TERSELAMAT DARI TANAH RUNTUH SELEPAS LOMPAT MASUK DALAM PETI SEJUK ROSAK
Gambar – MetroUK/ViralPress
Memetik laman berita Metro UK, sebuah rakaman memaparkan CJ Jasme ditarik ke tempat selamat selepas semalaman dia terperangkap di dalam peti sejuk yang rosak di dalam lumpur tebal.

Melihat kepada video yang tular, keadaan peti sejuk itu tidak berpintu ketika mangsa ditemui.

Digelar sebagai ‘Boy in the Ref’ oleh penduduk tempatan, CJ berada di rumah bersama keluarganya apabila banjir lumpur yang dicetuskan oleh Ribut Tropika Megi melanda kampung mereka di Baybay City pada Jumaat lalu.
Ketika kejadian tanah basah dan batu melanda rumah mereka, anak lelaki itu masuk ke dalam peti sejuk dan berada di situ selama 20 jam berikutnya.
Pegawai polis Jonas Etis melihat budak lelaki itu berlari ke sungai apabila dia mendengar gelombang batu datang lagi.
MANGSA MENGALAMI PATAH KAKI & NASIB KELUARGANYA PULA TIDAK BEGITU BAIK
Gambar – MetroUK/ViralPress
Kemudian, pengawal pantai tiba di tempat kejadian dan membantu menarik peti sejuk berkenaan. Susulan kejadian itu, kakinya patah tetapi dia masih sedarkan diri yang merupakan satu keajaiban.
Namun, nasib tidak begitu baik pula menimpa seluruh keluarga CJ. Adik lelakinya yang berusia 13 tahun kemungkinan telah berjaya melarikan diri, tetapi ibu dan seorang lagi adiknya masih lagi hilang dan tidak diketahui statusnya.
Lebih memilukan, sehari sebelum kejadian itu, satu lagi tanah runtuh telah melanda kawasan penempatan di bahagian kaki gunung berkenaan yang membunuh ayah CJ.
Anak muda itu adalah di antara berpuluh-puluh kanak-kanak yang telah menjadi yatim piatu selepas kejadian Ribut Tropika Megi, yang dikenali sebagai Ribut Tropika Agaton di Filipina.
Sumber: Metro UK


Dilambung Sampai Terkena Kipas, Budak 2 Tahun Maut

AMPANG: Seorang kanak-kanak perempuan berusia dua tahun maut selepas terkena kipas siling di sebuah rumah teres di Tasik Tambahan Ampang, di sini.
Sedang Bermain Dengan Anak Saudara
Dalam kejadian pada 10 malam Ahad lalu, lelaki warga Myanmar berusia 25 tahun ketika itu didakwa sedang bermain dengan anak saudaranya.

Ketua Polis Daerah Ampang Jaya, Asisten Komisioner Noor Azmi Yusof berkata anak kepada pasangan warga Myanmar itu sedang menangis di dapur sebelum cuba ditenangkan bapa saudaranya.
“Keterangan daripada ibu mangsa mendapati anak saudara lelakinya bermain sambil melambung mangsa yang sedang menangis di dapur rumah.
“Bagaimanapun mangsa terkena kipas siling menyebabkan kecederaan di bahagian kepala mangsa.

“Ibu dan abang mangsa bergegas ke Hospital Ampang untuk mendapatkan rawatan terhadap mangsa.

Punca Kematian Akibat Trauma Objek Tumpul
“Bagaimanapun pada Isnin lepas, pihak hospital mengesahkan mangsa meninggal dunia pada 10.57 malam dan laporan bedah siasat mengesahkan kematian mangsa berpunca daripada kecederaan parah akibat trauma objek tumpul pada kepala,” katanya dalam satu kenyataan pada Rabu.
Ketika kejadian, bapa mangsa berada di Butterworth, Pulau Pinang kerana bekerja di sana selama tiga bulan sebelum dimaklumkan oleh isterinya mengenai kejadian pada Isnin.
Noor Azmi berkata bapa mangsa kemudiannya membuat laporan polis mengenai kejadian.
“Pihak polis telah membuat tangkapan ke atas lelaki Myanmar itu dan suspek kini direman tujuh hari hingga 25 Jun depan,” jelas beliau.
Siasatan berhubung kejadian masih diteruskan dan kes disiasat di bawah Seksyen 31(1)(a) Akta Kanak-Kanak 2001.
Bahaya Lambung Anak!
SL: Ish, bahaya betul kan? Lain kali jangan suka-suka sangat bergurau main lambung-lambung macam ni. Selain boleh menyebabkan gegaran, ia juga boleh menyebabkan kecederaan yang tak diingini begini.
Semoga menjadi pengajaran. Sama-sama beringat ya.
*Sumber: Astro Awani


Pengasuh Ke Bilik Air Sekejap, Budak 2 Tahun Maut Tercekik Roti

Seorang kanak-kanak perempuan berusia 2 tahun, Nia Adreana atau lebih mesra dipanggil Baby Puteh, meninggal dunia selepas 4 hari menerima rawatan akibat tidak sedarkan diri kerana tercekik roti di rumah pengasuh di pangsapuri di Selayang, Gombak pada 1 Julai lalu.
Pengasuh Tinggalkan Anak Makan Sendiri Ketika Ke Bilik Air
Sebuah artikel MStar terbaru melaporkan bahawa ibu saudara Baby Puteh, Marrya, insiden berlaku ketika pengasuh mahu membuang air besar. “Pengasuh beritahu dia tinggalkan roti dengan air untuk Baby Puteh dan kakaknya makan sendiri. Lepas tu dia pergi bilik air sebab sakit perut.”

Menurutnya lagi, pengasuh menghubungi kakaknya lebih kurang jam 7.30 pagi Isnin lalu. Katanya Baby Puteh bernafas tercungap-cungap sebab tercekik roti.
“Tapi dia beritahu sudah keluarkan sendiri roti tersebut. Bila kakak saya drive ke rumah pengasuh, dia tengok Baby Puteh dah lembik dan mulutnya biru. Dia pun kalut terus drive bawa anak ke hospital.”

“Masa hantar hospital, Baby dah tak bernafas, mulut memang biru habis. Kiranya dah tenat, peluang 50-50. Doktor ada beritahu kalau sembuh pun baby dah tak normal sebab otaknya dah mati.”

Foto Kredit: Harian Metro
Meninggal Dunia Akibat Kegagalan Memperoleh Oksigen
Menurut sumber daripada Harian Metro, Ketua Polis Daerah Gombak, Asisten Komisioner Samsor Maarof berkata, pihaknya menerima laporan berhubung kejadian itu daripada seorang pegawai perubatan di Hospital Selayang.
“Pegawai perubatan berkenaan memaklumkan menerima kanak-kanak itu dalam keadaan tidak sedarkan diri kerana tercekik roti di rumah pengasuhnya, kira-kira 10 pagi.
“Ketika berada di wad kecemasan Hospital Selayang, pegawai perubatan itu turut menemui cebisan roti semasa proses resusitasi (kaedah memulihkan seseorang yang hampir maut secara tiba-tiba) berjalan,” katanya ketika dihubungi, hari ini.
Samsor berkata, mangsa kemudian disahkan meninggal dunia ketika menerima rawatan di hospital terbabit pada 10.39 pagi, kelmarin.
“Hasil bedah siasat mendapati punca kematian mangsa adalah ‘Hypoxic Ischaemic Encephalopathy’ dengan kegagalan beberapa organ.
“Kerosakan otak berlaku apabila bayi berkenaan tidak memperoleh oksigen dan aliran darah secukupnya,” katanya.
Katanya, kes disiasat mengikut Seksyen 31(1)(a) Akta Kanak-Kanak 2001 terhadap pengasuh bayi terbabit.

Foto Kredit: Harian Metro
Kesal & Terkilan Dengan Tindakan Pengasuh
Menurut Marrya lagi, mereka sekeluarga terutamanya berasa terkilan dengan tindakan pengasuh. Pengasuh mendakwa bahawa dia sendiri dah keluarkan roti dari mulut Baby Puteh, tapi keadaan Baby Puteh amat teruk hingga tak bernafas ketika dia sampai di rumah pengasuh.
“Itu bermakna Baby dah lama tercekik mungkin pengasuh lambat tengok. Kalau dia cepat mungkin boleh selamatkan baby,” katanya.
Trauma dengan insiden tersebut, Marrya turut mengingatkan orang ramai agar memantau anak kecil setiap masa ketika di bawah jagaan mereka. Kakak kepada Nia Adreana, Nia Anzalna juga amat terkesan dengan kejadian ini kerana difahamkan mereka sangat rapat seperti kembar.
“Banyak pengajaran daripada kes ini. Saya minta janganlah bagi anak-anak makan sendiri. Kalau nak bagi makan kena pantau.”
SL : Semoga kita pun lebih berhati-hati danmengambil iktibar daripada kes ini. Takziah untuk keluarga Nia Adreana, semoga tabah dengan dugaan.
*Sumber: Harian Metro, Mstar


Budak 3 Tahun Maut Setelah 4 Jam Tertinggal Dalam Kereta Pengetua

Sedihnya!
Laporan Kosmo! online hari ini melaporkan bahawa seorang kanak-kanak lelaki berusia tiga tahun telah ditemui meninggal dunia selepas dipercayai tertinggal di dalam kereta selama kira-kira empat jam oleh pengetua tadikanya dalam kejadian di Taman Ria semalam, 16 Mac.

Difahamkan mangsa ditemui dalam keadaan terbaring tidak sedarkan diri di tempat duduk belakang kereta Proton Waja oleh pengetua terbabit kira-kira pukul 12.15 tengah hari.

Kanak-kanak itu dikatakan meninggal dunia ketika dalam perjalanan dari tadika ke Hospital Sultan Abdul Halim menggunakan ambulans.

Dijemput Pengetua Ke Sekolah
Mangsa dikatakan dijemput pengetua, seorang wanita berusia 49 tahun di rumahnya di Taman Ria untuk ke tadika pada pukul 7.45 pagi
“Mangsa kemudian duduk di tempat duduk belakang bahagian kiri yang mana sebelum itu, pengetua terbabit telah mengambil seorang pelajar lain berusia lima tahun dan diletakkan di tempat penumpang hadapan.
“Sampai sahaja di hadapan tadika, seorang guru telah mengambil pelajar yang berada di bahagian penumpang hadapan dan terus masuk ke dalam tadika sementara pengetua pula terus meletakkan kereta di tepi luar tadika dengan enjin dimatikan,” katanya di sini hari ini.
Mangsa Tertinggal Dalam Kereta Dari Jam 8 Pagi Hingga 12 Tengah Hari
Katanya, mangsa berada di dalam kereta dengan keadaan pintu dan cermin tertutup serta tiada ruang pengudaraan dari pukul 8 pagi hingga 12.15 tengah hari sebelum pengetua menyedari kejadian ketika mahu menghantar mangsa semula ke rumahnya.
“Wanita berkenaan terus menuju ke arah kereta miliknya yang diletakkan di tepi jalan berhampiran dengan tadika dan dapati mangsa dalam keadaan terbaring tidak sedarkan diri,” tambahnya.
Ketua Polis Daerah Kuala Muda, Asisten Komisioner Adzli Abu Shah berkata, sebelum itu, mangsa yang merupakan anak bongsu daripada dua beradik.
*Sumber: Kosmo ONLINE


Budak 3 Tahun Maut Terjatuh Dalam Lubang Kumbahan, Ditemui Pada Kedalaman 2 Meter

Seorang kanak-kanak lelaki berumur tiga tahun dilaporkan telah meninggal dunia selepas terjatuh ke dalam sebuah lubang kumbahan najis di kuarters Polis Pasir Puteh, Ipoh, pada 8 Oktober 2019.
Jurucakap Jabatan Bomba dan Penyelamat Perak berkata pihak mereka menerima panggilan mengenai kejadian itu pada pukul 8.16 pagi sebelum sepasukan anggota dari Balai Bomba dan Penyelamat Pasir Puteh bergegas ke lokasi kejadian.

Foto: JPBM Perak via Utusan Online
Foto: JPBM Perak via Utusan Online

Foto: JPBM Perak via Utusan Online

Terjatuh Ketika Bermain Dengan Abang
Kanak-kanak lelaki yang dikenali sebagai Anas Hadif Ahmad Hafiz itu dipercayai telah terjatuh ke dalam lubang kumbahan di dalam kawasan kuarters berkenaan, ketika sedang bermain dengan 2 orang abangnya di situ.
Difahamkan kedua ibu bapa mereka ketika itu sedang berada di dalam rumah.
Ditemui Pada Kedalaman 2 Meter
Seorang anggota dipakaikan abah-abah dan tali untuk mencari mangsa di dalam lubang terbabit pada kedalaman dua meter dan menemui mangsa pada jam 9 pagi.
Kanak-kanak itu didapati telah meninggal dunia di tempat kejadian walaupun telah cuba diberi bantuan pernafasan.
Anggota bomba menggunakan pam untuk mengeluarkan air kumbahan bagi memudahkan mangsa dikeluarkan dari lubang itu.
Mayat mangsa kemudiannya dibawa ke Jabatan Forensik Hospital Raja Permaisuri Bainun, Ipoh dan telah selamat dikebumikan.

Kanak-kanak Maut Terjatuh Dalam Lubang Kumbahan  Seorang kanak-kanak lelaki beru
Kanak-kanak Maut Terjatuh Dalam Lubang KumbahanSeorang kanak-kanak lelaki berusia tiga tahun maut selepas terjatuh ke dalam lubang kumbahan di kuarters Balai Polis Pasir Puteh di Ipoh, Perak. Mangsa, Mohammad Anas Hadif Ahmad Hafiz ditemukan oleh pasukan bomba dan penyelamat di dalam lubang sedalam dua meter.
Posted by Buletin TV3 on Tuesday, 8 October 2019

Awasi Anak-anak Kita
Sedihnya tengok suasana hiba ketika abang-abang mereka menangis kesedihan melihat mayat adik mereka seperti yang dilaporkan melalui Buletin TV3.
Apapun, berat mata memandang, tentu berat lagi bahu yang memikul…
Dengar kata, mereka ni baru sebulan berpindah ke kawasan kuarters tu. Ayahnya kata, waktu dia ke tempat kejadian, besi penutup lubang tu dah terbuka dan dia cuma nampak selipar je yang tinggal.
Salam takziah kami ucapkan buat keluarga mangsa. Semoga kita sama-sama juga mengambil pengajaran dan peringatan daripada kejadian ini.

*Sumber Berita: BERNAMA, Buletin TV3, Sinar Harian


Budak 5 Tahun Parah Dihempap Peti Sejuk Di Rumah

NILAI: Seorang kanak-kanak lelaki berusia lima tahun parah selepas dipercayai dihempap sebuah peti sejuk di rumahnya di Taman Cempaka pada Khamis malam, 11 Julai.
Kejadian yang berlaku kira-kira jam 11 malam itu menyebabkan mangsa, Muhammad Fawwaz Adli Mohd Bukhari cedera pada bahagian kepala.

Tak Pasti Bagaimana Kejadian Sebenar Berlaku
Bapa mangsa, Mohd Bukhari Zainal Annuar berkata dia tidak pasti bagaimana kejadian sebenar berlaku.
“Jam 11 malam saya sedar peti sejuk di rumah dah tumbang dan tengok anak saya (Muhammad Fawwaz) di situ.

Menurut laporan oleh Berita Harian, Muhammad Fawwaz tidak dihempap sepenuhnya dan mungkin kepalanya terkena bucu peti ais.

Pendarahan Pada Bahagian Kepala
Terdahulu, Mohd Bukhari yang juga Ahli Jawatankuasa Pemuda Parti Amanah Negara (Amanah) Negeri Sembilan menerusi catatan di laman Facebook miliknya memohon orang ramai mendoakan kesembuhan anak sulungnya itu.
Katanya, doktor memaklumkan berlaku pendarahan pada bahagian kepala anaknya yang sedang dirawat di Unit Rawatan Rapi (ICU) Hospital Tuanku Ja’afar (HTJ) Seremban.

*Sumber: Sinar Harian, Berita Harian


Budak Darjah 3 Menangis Kena Ejek Hitam Dalam Group Whatsapp

Satu perkongsian pengguna Twitter dikenali Miya Wong menarik perhatian ramai apabila dia menceritakan anak saudaranya berusia sembilan tahun dipercayai menjadi mangsa buli.
Menerusi perkongsian tangkap layar itu, perbualan tersebut dilihat beberapa pelajar lain melemparkan kata-kata kesat walaupun baru sahaja berusia sembilan tahun.

Baca juga: Suami Penggal Kepala Isteri Guna Pisau Potong Daging Hingga Putus
BUDAK DARJAH 3 MENANGIS KENA EJEK HITAM

Jelas Miya juga, anak saudaranya pulang ke rumah dalam keadaan menangis kerana kecewa dimarahi oleh gurunya kerana membuat laporan dibuli tetapi hanya dibalas dengan sindiran sinis.

Lepas tu macam biasa la cikgu downplay benda ni. Cakap ala budak-budak biasa la. Parents cakap budak tu belajar cakap mcmtu daripada TikTok.

Antara sebab kenapa kita kena delay selama mungkin utk bagi anak fon sendiri.
This is a conversation from my 9 yo niece's whatsapp group chat. She got bullied by her classmate. 😡 👇 #cyberbully #speechless #toxic pic.twitter.com/LuexxSPs3D
— Miya Wong (@meowonges) May 31, 2022

Anak sedara aku balik-balik terus nangis sebab cikgu marah dia. Marah sebab dia mengadu yang dia kene buli. Kena marah eh. Cikgu siap cakap nak cili mulut anak sedara aku ni.
Ibu kepada anak saudaranya itu sempat menghantar mesej kepada ibu yang dipercayai membuli namun maklum balas yang diterima agak mengecewakan.

Meninjau ke ruangan komen, rata-rata pengguna media sosial menyifatkan kanak-kanak sekarang lebih ‘ganas’ daripada dahulu dan sehingga artikel ini ditulis perkongsian tersebut telah mendapat 10.7 retweet.
Sumber: Twitter Miya Wong


Budak 5 Tahun Maut Terjatuh Dari Hotel Tingkat 9 Di Iskandar Puteri, Johor

Malang bagi keluarga ini, percutian yang dirancang bertukar tragedi apabila anak lelakinya maut selepas terjatuh dari tingkat 9 sebuah hotel dekat Iskandar Puteri pada jam 5 petang semalam, 5 Ogos 2019.
Menurut laporan oleh Harian Metro, kanak-kanak berusia 5 tahun berkenaan dikatakan cuba menjenguk ke luar tingkap sebelum terjatuh di kawasan taman permainan di tingkat tiga hotel.

Kanak-kanak itu dikatakan cuba menjenguk ke luar tingkap sebelum terjatuh di kawasan taman permainan di tingkat tiga hotel.
Dipercayai Memanjat Sofa Dan Membuka Tingkap Sendiri
Ketika kejadian, ibu dan adik lelaki mangsa berusia tiga tahun sedang berada di dalam bilik hotel, manakala bapanya turun ke bawah untuk membeli barang.

Tambah memilukan, keluarga dari Bahrain itu dikatakan baru mendaftar masuk ke hotel itu untuk bercuti di sana pada hari tersebut.

Difahamkan, terdapat sofa di tepi tingkap bilik hotel berkenaan dan kanak-kanak itu dipercayai memanjat sofa sebelum membuka tingkap dan menjengah ke bawah.
“Secara kebetulan, bapa kanak-kanak itu menelefon isterinya untuk bertanya barang mahu dibeli, namun isterinya menangis memaklumkan kejadian menyebabkan lelaki berkenaan bergegas pulang ke hotel.
“Orang awam yang menyedari kejadian terus menghubungi polis,” katanya.
Sementara itu, Ketua Polis Daerah Iskandar Puteri, Asisten Komisioner Dzulkhairi Mukhtar ketika dihubungi mengesahkan menerima laporan berhubung kejadian.
“Ya, disahkan. Mayat kanak-kanak itu dihantar ke hospital untuk bedah siasat.
“Kes diklasifikasikan sebagai mati mengejut (SDR),” katanya.
*Sumber berita: Buletin Pagi TV3, Harian Metro,


Budak Lelaki 11 Tahun Mati Secara Tragis, Diliwat Empat Beradik Lelaki & Dijangkiti HIV

Seorang budak lelaki berusia 11 tahun, meninggal dunia secara tragis selepas mangsa dilaporkan berulang kali diliwat oleh empat beradik lelaki yang dijangkiti virus kurang daya tahan (HIV), lapor Daily Star kelmarin.
Jenayah ‘jijik’ yang berlaku di Bolivia ini dilakukan oleh pelaku yang merupakan pembawa HIV, yang berumur 15, 17, 23 dan 28 tahun.

Baca juga: Remaja Lelaki 15 Tahun Maut Ketika Cuba Selamatkan Ibu Dari Ditikam & Diangkat Sebagai Hero
BUDAK LELAKI 11 TAHUN MATI SECARA TRAGIS, DILIWAT EMPAT BERADIK LELAKI & DIJANGKITI HIV
Gambar hiasan: TheAsianParent

Difahamkan, mangsa berada dalam keadaan koma dan mengalami dua serangan jantung pada Sabtu (11 Jun) lalu sebelum kanak-kanak itu disahkan meninggal dunia di hospital di Santa Cruz.

Kes jenayah itu mula mendapat perhatian umum seminggu lalu, apabila ibu mangsa menggesa tindakan diambil terhadap kesemua suspek yang terlibat.
Ibu bapa mangsa turut mendedahkan, bahawa anaknya telah didera secara seksual selama lebih dua tahun, lapor Daily Mail.
Mangsa menceritakan pengalaman ‘gelap’ itu kepada ibu bapanya, apabila mendapati dirinya dijangkiti HIV pada tahun lepas. Sejurus mangsa mengenali suspek, ibu bapanya segera ambil tindakan melaporkan jenayah itu kepada pihak polis.
Penduduk di Bolivia bersatu menjadi pengawal selepas seorang budak lelaki maut akibat beberapa serangan seks.
Media melaporkan, seorang suspek telah meninggal dunia pada tahun lalu akibat HIV yang merupakan anak sulung daripada empat beradik terbabit.
Salah seorang daripada mereka telah dihantar ke penjara Palmola selepas dibelasah orang awam yang berang. Sementara itu, suspek lain yang merupakan pesalah bawah umur telah didakwa di mahkamah juvana dan akan dimasukkan ke sebuah pusat pemulihan.
Manakala, seorang lagi daripada mereka dipercayai telah melarikan diri ke Chile.
Berikutan berita kematian kanak-kanak itu, Presiden Bolivia Luis Arce, mengecam kesemua suspek dan berkata, pelaku perlu diberikan hukuman yang sewajarnya di atas kejadian tragis tersebut.
“Sukar untuk dibayangkan, bahawa terlalu banyak perbuatan tidak berperikemanusiaan dilakukan terhadap kanak-kanak yang tidak bersalah,” katanya menerusi media sosial.
Sumber: Daily Star


Budak Lelaki 11 Tahun Maut Dibelasah Rakan Gara-Gara RM4

Seorang kanak-kanak lelaki berusia 11 tahun meninggal dunia dipercayai akibat dibelasah pelajar senior di sebuah kompleks rumah anak yatim dan miskin terletak di Kuantan, semalam.
Dalam kejadian di bangunan surau asrama antara jam 3.45 hingga 4.15 petang itu, mangsa dipercayai disepak, dicekik dan dihempas ke lantai oleh suspek berusia 16 tahun sehingga tidak sedarkan diri.

Baca juga: Apa Nak Jadi? 3 Wanita Bergelek Sakan Di Majlis Akhir Tahun Sekolah Tahfiz!
BUDAK LELAKI 11 TAHUN MAUT DIBELASAH RAKAN GARA-GARA RM4

Memetik laporan BH Online, Ketua Polis Daerah Kuantan, Asisten Komisioner Wan Mohd Zahari Wan Busu, berkata mangsa disahkan meninggal dunia sejurus tiba di Hospital Tengku Ampuan Afzan (HTAA) untuk menerima rawatan.

Menurut beliau, kejadian itu disedari oleh penyelia asrama yang juga pengadu berusia 35 tahun selepas mangsa dalam keadaan tidak sedarkan diri.
“Pada waktu itu mangsa masih bernyawa dan pada awalnya disyaki diserang sawan, lalu pengadu bersama seorang lagi penyelia asrama segera membawanya ke HTAA untuk mendapatkan rawatan lanjut. Sejurus tiba di hospital, mangsa disahkan meninggal dunia oleh pegawai perubatan bertugas,” katanya.
Gambar sekadar hiasan
Menerusi siasatan awal kejadian berlaku ketika mangsa bersama tujuh rakan, termasuk suspek yang dilantik sebagai ketua ditugaskan untuk melakukan gotong-royong membersihkan surau.
“Ketika di surau itu, suspek dipercayai mencekik dan menghempas mangsa ke lantai sehingga mangsa tidak sedarkan diri. Kejadian dipercayai berpunca rasa tidak puas hati suspek terhadap mangsa yang didakwa mengambil wangnya berjumlah RM4,” jelasnya.
Suspek difahamkan tidak berpuas hati dengan sikap mangsa yang tidak mengambil serius tegurannya. Suspek ditahan reman selama tujuh hari hingga 27 Mac ini bagi membantu siasatan mengikut Seksyen 302 Kanun Keseksaan.
Sumber: BH Online


Budak Lelaki 3 Tahun Maut Didera Di Rumah Pengasuh

Di Johor, seorang kanak-kanak lelaki berusia tiga tahun maut dipercayai didera di rumah pengasuh yang merupakan kenalan kepada bapa kanak-kanak berkenaan.
Bapa mangsa difahamkan mengupah suspek lelaki itu untuk menjaga dua orang anaknya sejak tiga bulan lalu kerana dia dan isterinya bekerja di luar daerah.

Baca juga: Bahaya Kalau Anak Tertelan Bateri, Ada Bahan Kimia Boleh ‘Bocorkan’ Saluran Makanan
BUDAK LELAKI 3 TAHUN MAUT DIDERA DI RUMAH PENGASUH

Menurut Ketua Polis Johor, Datuk Kamarul Zaman Mamat, rakan lelaki bapa kanak-kanak itu berusia 28 tahun dan pembantu rumah wanita yang juga warga asing berusia 40 tahun sudah ditahan di kediaman lelaki itu di Taman Mutiara Emas, Skudai, di sini, semalam.

“Bapa mangsa bergegas pulang apabila suspek menghubunginya dan memaklumkan anak lelaki berusia tiga tahun sembilan bulan meninggal dunia di bawah jagaannya, malam kelmarin.
“Bapa mangsa kemudian membuat laporan polis sebelum sepasukan polis menyerbu rumah suspek. Hasil siasatan lanjut, rakan lelaki bapa mangsa juga turut ditahan,” ujarnya.
Pemeriksaan awal mendapati tubuh kanak-kanak lelaki itu ada kesan lebam dan akan menjalani bedah siasat untuk mengetahui punca kematian.
Kredit: BH TV
Suspek meminta bayaran sebanyak RM2,800 sebulan untuk menjaga dua orang anak mangsa iaitu buda lelaki yang meninggal dunia dan adik perempuannya berusia setahun.
Katanya, polis sudah mengambil rakaman kamera litar tertutup (CCTV) di rumah suspek selain merampas beberapa barang kes bagi siasatan lanjut.
Siasatan lanjut mendapati suspek lelaki tiada rekod jenayah lampau dan kedua-dua suspek akan direman serta disiasat kerana membunuh mengikut Seksyen 302 Kanun Keseksaan.
Sumber: BH Online


Budak Lelaki 3 Tahun Maut Dipercayai Didera Oleh Pengasuh

Satu kejadian menyayat hati berlaku di Mutiara Magna, Kepong apabila seorang kanak-kanak lelaki berusia tiga tahun maut dipercayai akibat didera ketika dalam jagaan pengasuhnya.
Ketua Polis Daerah Sentul Asisten Komisioner Beh Eng Lai berkata, polis menerima maklumat kejadian kanak-kanak meninggal dunia pada jam 12.01 tengah hari.

Baca juga: Akibat Tidur Dalam Kelas, Guru Siram Air Ke Kepala Pelajar
BUDAK LELAKI 3 TAHUN MAUT DIPERCAYAI DIDERA OLEH PENGASUH

Kematian kanak-kanak berkenaan disahkan oleh pegawai paramedik dari Hospital Kuala Lumpur (HKL) yang berada di lokasi, lapor Harian Metro.

“Pasukan polis yang tiba mendapati mangsa terbaring di dalam katil kanak-kanak dan lengkap berpakaian. Pemeriksaan lanjut ke atas fizikal mangsa menemui kesan luka di dahi, mulut dan hidung selain kesan merah di bawah mata kiri, calar serta lebam di beberapa bahagian badan,” ujarnya.
Susulan kejadian tersebut, pihak polis menaham wanita berusia 40 tahun yang juga merupakan pengasuh kepada kanak-kanak berkenaan untuk siasatan lanjut.

“Siasatan mendapati suspek sudah menjaga mangsa sejak dilahirkan. Pengasuh itu adalah ibu saudara mangsa turut menjaga abang kanak-kanak itu yang berusia lima tahun,” tambahnya.
Suspek direman selama lima hari bermula 16 sehingga 20 Ogos ini dan kes disiasat mengikut Seksyen 31(1)(a) Akta Kanak-Kanak 2001.
Sumber: Harian Metro


Budak Lelaki 3 Tahun Maut Jatuh  Dari Tingkat 10 Kondominium

Seorang kanak-kanak lelaki berusia tiga tahun maut selepas terjatuh dari tingkat 10 sebuah kondominium di Jalan Dutamas Raya, Taman Segambut SPPK di sini, hari ini.
Kejadian itu diterima polis pada jam 3.30 petang tadi dan menurut Ketua Polis Daerah Sentul, Asisten Komisioner Beh Eng Lai, mangsa disahkan meninggal dunia di tempat kejadian.

Baca juga: Kakitangan Perubatan Cuai, Kepala Bayi Dipenggal & Ditinggalkan Dalam Rahim Ibu
BUDAK LELAKI 3 TAHUN MAUT JATUH DARI TINGKAT 10 KONDOMINIUM

Siasat awal mendapati ibu kanak-kanak itu adalah seorang wanita tempatan berusia 32 tahun dan pihak polis kini sedang menjalankan siasatan lanjut mengenai punca kejadian, lapor BH Online

“Mangsa disahkan meninggal dunia di tempat kejadian oleh sepasukan anggota paramedik dari Hospital Kuala Lumpur (HKL),” jelasnya.
Beliau berkata, setakat ini polis masih menjalankan siasatan lanjut bagi mengenal pasti punca kejadian.
Sumber: BH Online


Budak Lelaki 8 Tahun Gigit Ular Tedung Selepas Dipatuk Sampai Mati, Luar Biasa!

Terdapat satu kejadian luar biasa telah berlaku di India, di mana seekor ular tedung dipercayai mati selepas digigit seorang budak lelaki berusia lapan tahun.
Ia berlaku di kampung Pandarpadh, sebuah kawasan terpencil di tengah wilayah Chhattisgarh, lapor Kosmo Sabtu lalu.

Baca juga: Rupanya Wanita Hamil Selalu Minum Kopi, Boleh Tingkat Risiko Anak Jadi Pendek!
ULAR TEDUNG MATI DIGIGIT BUDAK LELAKI
Gambar: DEEPAK membalas serangan ular itu selepas gigitannya gagal dilepaskan. – Mail Online

Menurut laporan akhbar Mirror UK pada Jumaat, ular itu terjatuh di atas Deepak ketika dia sedang bermain di luar rumah pada Isnin lalu. Ia melingkar pada lengannya sebelum mematuknya.

Budak lelaki tersebut kemudian menggoncang lengannya dengan kuat untuk melepaskan ular itu, namun gagal. Dia tidak berputus asa lalu menggigit badan ular itu untuk membunuhnya.
“Ular itu telah melilit tangan dan menggigit saya. Saya berasa amat sakit. Memandangkan reptilia itu tidak berganjak apabila saya cuba menepisnya, saya menggigitnya dengan kuat sebanyak dua kali. Semuanya berlaku dalam sekelip mata,” kata Deepak.
SATU ‘GIGITAN KERING’ DIBERIKAN REPTILIA ITU KEPADA DEEPAK
Ibu bapa Deepak kemudian membawanya ke pusat perubatan berhampiran. Dia kemudian dipantau untuk memastikan dia pulih sepenuhnya.
Doktor mendapati mangsa mengalami kesan ‘gigitan kering’ yang bermaksud ular tedung itu tidak mengeluarkan racun.
“Deepak tidak menunjukkan sebarang gejala dan pulih dengan cepat kerana gigitan kering apabila ular berbisa menyerang.Tiada racun yang dikeluarkan untuk gigitan seperti itu,” kata seorang pakar ular kepada akhbar The New Indian Express.
Ular dewasa yang mempunyai kawalan penuh terhadap racun sering memberikan gigitan kering. Ia sering berlaku apabila ular memberi amaran atau menakutkan haiwan lain berbanding membunuhnya. – Agensi
Sumber: Kosmo!


Budak Lelaki 8 Tahun Terselamat Dari Gigitan Jerung Selepas Menumbuknya

Satu kejadian di Pulau Phuket, Selatan Thailand hampir meragut nyawa seorang budak lelaki berusia lapan tahun, yang terselamat daripada serangan jerung selepas menumbuk haiwan pemangsa itu di mukanya.
Baca juga: Bergurau Nak Jadi Mayat, Lelaki Tertimbus Tanah Dalam Liang Lahad

BUDAK LELAKI 8 TAHUN TERSELAMAT DARI GIGITAN JERUNG SELEPAS MENUMBUKNYA
Gambar – ViralPress
Sewaktu kejadian, Napat Chaiyarak Christenko sedang berenang di laut bersama bapanya sebelum makhluk itu tiba-tiba datang menerkam.

Napat mula menjerit kesakitan sebelum cuba menendang jerung ganas itu. Dia kemudian bertindak menyelam ke bawah air dan memukulnya di kepala, ujar dia kepada pihak polis di daerah Kamala.

Ibu bapa Napat yang terkejut dan ketakutan, lalu bertindak mengheret anaknya keluar dari laut. Darah memancut keluar daripada betis kanannya.
Paramedik bergegas ke tempat kejadian dan melakukan pertolongan cemas sebelum membawa Napat ke Hospital Bangkok di Phuket untuk rawatan.
Napat kelihatan tenang semasa dalam perjalanan menaiki ambulans dan memberitahu doktor bahawa ia adalah kecederaan paling menyakitkan yang pernah dirasakan.
“Sewaktu berenang tiba-tiba saya berasa satu kesakitan di kaki dan apabila melihat ke bawah, kelihatan ikan jerung sedang menggigit kaki saya. Ianya merupakan kecederaan paling menyakitkan pernah saya alami. Saya melepaskan tumbukan di muka jerung itu supaya gigitannya dilepaskan,” ujar kanak-kanak itu.
Gambar – ViralPress
Beberapa pakar marin yang memeriksa luka itu, mengesyaki Napat telah digigit sama ada spesis jerung terumbu blacktip atau jerung lembu yang sering ditemui di Laut Andaman.
Mereka percaya air keruh telah mengaburkan penglihatan jerung itu menyebabkan ia tersalah anggap kaki budak itu sebagai ikan atau sejenis haiwan dalam laut lain yang biasa diburunya.
Pengarah Pusat Biologi Marin Phuket, Dr. Kongkiat Kittiwattanawong berkata, serangan ganas itu mungkin berlaku kerana sedang dalam musim mengawan.
Sumber: Daily Star


Budak Lelaki Usia 9 Tahun Dari Malaysia Cipta Tandas ‘Zero Gravity’ Untuk NASA, Kalahkan 85 Negara!

Mesti ramai dalam kalangan kita yang tertanya-tanya, bagaimanakah agaknya para angkasawan membuang air kecil atau besar ketika berada di angkasa lepas bukan? Tanpa daya graviti seperti kita berada di Bumi, kesukaran tersebut pastinya perlu dihadapi juga oleh mereka.
Namun, kini terdapat penemuan terbaharu yang pastinya dapat memudahkan lagi urusan kerja para angkasawan di angkasa lepas untuk membuang air. Hasil penemuan budak lelaki berusia sembilan tahun ini mungkin adalah ajalan penyelesaian untuk mereka  menikmati pengalaman menggunakan tandas secara ‘hand-free’!

BUDAK LELAKI USIA 9 TAHUN, REKA TANDAS DI ANGKASA LEPAS

Memang hebat, Zyson Kang Zy Sun adalah juara Lunar Loo Challenge 2020 Pentadbiran Angkasa Udara dan Pentadbiran Angkasa Nasional (NASA) dalam kategori junior.

Menurut laporan New Straits Times, ‘Spacesuit Lunar Toilet’ Kang dapat dipasang ke ruang angkasa angkasawan dan berfungsi di sekitar mikrograviti di angkasa dengan membuat vakum untuk menyedut cecair. Apa yang semua angkasawan harus lakukan adalah menggerakkan kaki mereka dan menekan jarum suntik yang melekat pada but mereka untuk membuat daya sedutan untuk menyedut sisa dari titik pelepasan ke bekas.

MENGALAHKAN 897 PESERTA DARI 85 NEGARA!

Apa yang lebih membanggakan bagi budak lelaki berusia 9 tahun ini adalah, penemuan Kang berjaya mengalahkan 897 peserta dari 85 negara di dunia!
Chong Soo Sheong, 43 tahun, yang telah melatih Kang di pusat sains I Discovery World di Shah Alam, mengatakan reka bentuk kemenangan penemu muda itu bukan kebetulan.
“Zyson memiliki kemampuan untuk penemuan. Dia adalah pembaca yang gemar dengan fikiran yang sangat ingin tahu. Sains hanya menggembirakannya, terutama astronomi,” kata Chong.
Chong berkata, Kang memulakan projek itu pada bulan Jun, sebelum menyerahkan modelnya kepada pasukan NASA untuk dinilai pada bulan Ogos. Pada 29 Oktober, NASA mengundangnya untuk mempersembahkan modelnya di webinar. Pasukan NASA juga dikatakan amat senang dan terpukau dengan kesederhanaan model rekaannya.
“Tandas tidak memerlukan bateri atau bekalan elektrik. Ketika anda menggerakkan kaki anda, air kencing akan mengalir ke dalam bekas di badan angkasawan.”
BOLEH DIGUNAKAN OLEH DOKTOR DAN JURURAWAT JUGA

Semasa webinar dengan pasukan NASA, Kang menambahkan bahawa alatnya juga dapat digunakan oleh doktor dan jururawat
“Reka bentuk ini tidak hanya dapat digunakan di bulan, tetapi juga dapat digunakan sebagai tandas perubatan,” kata genius berusia sembilan tahun itu kepada salah seorang panelis, yang terpesona oleh model Kang yang bernas.
Dia turut menambah, ekoran situasi sekarang kita berada dalam wabak Covid-19, kadang-kadang doktor dan perawat perlu buang air kecil atau buang air kecil. Jadi mereka hanya dapat melakukannya (dengan alat itu) walaupun ketika mereka sedang bekerja dalam keadaan tergesa-gesa.
Untuk menjelaskan lebih lanjut, Chong mengatakan bahawa penemuan Kang dapat membantu profesional perubatan untuk melepaskan diri mereka semasa kecemasan tanpa perlu mengeluarkan Peralatan Pelindung Diri (PPE) mereka. Walaupun dia kini adalah penemu yang berjaya, Kang mengatakan dia bercita-cita untuk menjadi ahli genetik di masa depan.
Sumber: ZYSON’s InnoCreation, HeroX


‘Budak Lemas Depan Mata, Mak Ayah Tak Dapat Dikesan Sebab Terlalu Ramai Pengunjung’

Ramai antara kita dah mula pergi bercuti dan antaranya bawa anak pergi bermandi-manda di hotel atau taman tema air.
Difahamkan pada Cuti Hari Deepavali ini, banyak hotel yang penuh dan tempat tarikan pelancong semuanya padat dengan pengunjung.

Maklumlah, negara kita baru sahaja membenarkan aktiviti pelancongan dan rentas negeri kan?
Jadi tak hairanlah ramai yang ambil peluang untuk bercuti kali ini.

Tapi ibu ayah khususnya perlu berhati-hati dan pastikan anak sentiasa dipantau.

Dalam sebuah perkongsian, seorang lelaki mendakwa kejadian lemas berlaku betul-betul di hadapan matanya ketika bercuti di sebuah hotel di Melaka.
Kejadian tersebut menyebabkan seorang gadis tidak sedarkan diri dan difahamkan ibu bapa kepada gadis berkenaan tidak dapat dikesan selama 20 minit kerana terlalu ramai pengunjung di kawasan itu!
Baca perkongsian sepenuhnya:

Nasihat saya kepada kedua ibu & ayah. Mohon pantau anak² masing² ketika bermain air semasa percutian.
 Kejadian betul² depan mata tadi, mak & ayah gadis ni tidak dapat di kesan selama 20 min akibat terlalu ramai pengunjung di musim cuti.
Terkejut seorang lelaki tersepak anak kecil perempuan ni di dasar kolam dewasa. Keadaan anak kecil sudah tidak sedarkan diri kerana lemas.
Alhamdullilah 20min CPR dr orang awam anak kecil ini kembali sedar.
Mungkin dia baru lemas 2 3 min sebelum di temui.
KITA JAGA KITA.
(Kredit / link perkongsian asal: Nik Azwan Mustapha)

‘Sesaat Pun Risiko Untuk Lemas Boleh Terjadi Jika Kita Alihkan Pandangan Daripada Anak’
Siti Aisyah Rozalli, seorang occupational therapist turut mengulas isu ini.
Di ruangan komen, ramai juga berkongsi pendapat, dan antara yang menarik adalah saranan daripada jurulatih renang ini:
Sebagai jurulatih yg ajar swim, saya selalu educate instead of avoid air..tolong lah ajar anak2 berenang dan educate water safety.
walaupun anak saya dah boleh swim, saya tetap pantau dia dan takkan lepaskan sesaat pun pandangan mata saya dari anak saya sebab saya dah mengajar lebih dari 10 tahun berenang, sebenarnya sesaat pun risiko untuk lemas boleh terjadi bila kita alihkan pandangan mata kita di tempat lain bila kita dah jauh 1 arm reach dari anak.
 Saya ajar budak lebih dari 6 orang pun, walaupun mata tengok 1 murid, tapi mata saya akan keep tengok setiap anak murid yang tunggu turn dan tak pernah membelakangkan badan saya dari mereka.
Betapa pentingnya dan tingginya risiko utk lemas kalau la ibu bapa tau apa yang kami jurulatih2 ni rasa.
Make sure ambil kelas renang pun mesti jurulatih yg bertauliah sebab air ni cuai sikit je, habiss.

Selain itu, ramai juga memberi pandangan seperti berikut:

Semoga peristiwa ini menjadi pengajaran buat kita agar lebih berhati-hati ya. Ingat, dalam kolam cetek pun anak boleh lemas atas banyak faktor contohnya sebab bergurau, kekejangan dan sebagainya.
Saya sendiri pun pernah melihat kejadian begini berlaku di depan mata. Kebetulan waktu itu Hari Merdeka (sebelum PKP) dan memang ramai di kolam renang.
Tiba-tiba kecoh ada budak lemas dan masa tu nampak kanak-kanak diangkat dari dasar kolam dan berada dalam keadaan tidak sedarkan diri.
Mujurlah ada salah seorang daripada pengunjung tu seorang doktor dan terus buat CPR. Alhamdulillah nyawanya masih panjang. Namun kanak-kanak tersebut tetap dibawa ke hospital (emergency) untuk pemantauan rapi.
Jika diingatkan semula, masih meremang hingga hari ini dan ia antara sebab saya cukup risau jika bawa anak ke kolam renang atau taman tema air, apatah lagi dalam keadaan ramai orang.
Jadi diharapkan ibu bapa peka dan cakna anak-anak sentiasa ya. Bukanlah tak boleh bawa anak bermandi-manda, cuma perlu lebih ‘alert’ ok!


Budak Perempuan 3 Tahun Maut Disyaki Didera Ibu & Bapa Tiri Hingga Usus Pecah

Ibu dan bapa tiri seorang kanak-kanak perempuan berusia tiga tahun yang maut dipercayai akibat didera ditahan di rumah mereka di daerah Kubang Pasu, semalam.
Ketua Polis Kedah, Komisioner Wan Hassan Wan Ahmad berkata, polis menerima maklumat dari Hospital Jitra (HJ) berkaitan kematian kanak-kanak terbabit pada 7.30 petang semalam.

Baca juga: Bayi 7 Bulan & Kanak-Kanak 4 Tahun Maut, Ibu Bapa Bersahur Di Tingkat Bawah
BUDAK PEREMPUAN 3 TAHUN MAUT DISYAKI DIDERA

Menurut laporan Harian Metro, pihak polis menahan ibu kanak-kanak itu yang berusia 26 tahun serta bapa tirinya berusia 22 tahun untuk membantu siasatan.

“Pada mulanya kita siasat mengikut Seksyen 31(1) Akta Kanak-kanak 2001, namun tengah hari kita menerima laporan bedah siasat terhadap jasad kanak-kanak itu.
“Hasil laporan doktor mendapati usus kanak-kanak itu pecah dan jika dilihat pada badannya mempunyai kesan pukulan serta kecederaan di belakang dan hadapan,” jelasnya.

Wanita itu tidak bekerja manakala suaminya bekerja sebagai peniaga air dan pasangan ini dipercayai baru berkahwin antara tiga hingga empat bulan lalu. Mangsa dipercayai anak bongsunya. Selain itu, doktor memaklumkan usus kanak-kanak itu pecah berkemungkinan akibat dipijak atau sebagainya.
Hasil ujian saringan air kencing terhadap pasangan itu mendapati kedua-duanya negatif dan hasil siasatan mendapati, suspek wanita mempunyai rekod lampau berkaitan jenayah manakala lelaki itu tiada rekod sebelum ini.
Sumber: Harian Metro


Budak Umur 5 Tahun Ini Jadi Kegilaan Ramai Kerana Rambutnya Yang Terlampau Cantik!

Mempunyai rambut yang cantik, berkilat dan panjang adalah antara yang menjadi idaman bagi wanita. Namun, berbeza dengan kanak-kanak ini dimana beliau viral di laman media sosial kerana mempunyai rambut yang cantik walaupun hanya berumur 5 tahun!

Mempunyai lebih 52k pengikut di laman Instagram, penampilan Mia Aflalo, dari Tel Aviv cukup dikagumi kerana miliki sepasang mata hijau dan senyuman manis, serta rambut hitam yang lebat, pekat dan berkilat. Boleh dikatakan sempurna digayakan dalam apa jua gaya. Tak percaya, lihat pada koleksi gambar yang dikongsi di Instagram.

Macam Ariana Grande.

Baru berumur 5 tahun sudah menempa nama dalam British Vogue versi web. Hebat! Bila kita nak ada rambut macam ni pula?

Sumber : Sagi Dahary, Mia Aflalo


Budak Usia 3 Tahun Patah Tulang, Dirempuh Ketika Lintas Jalan

Terbaharu, satu kejadian di Kota Bharu, Kelantan, seorang kanak-kanak lelaki berusia tiga tahun patah tulang selangka selepas dirempuh sebuah kereta ketika melintas jalan di Jalan Wakaf Aik, Bahok, petang semalam.
Baca juga: Kasut Getah Anak Besar? Ikut Tips Ini Untuk Kecutkan & Boleh Terus Pakai!

BUDAK LELAKI USIA 3 TAHUN DIREMPUH KETIKA LINTAS JALAN
Foto: Berita Harian
Dalam kejadian jam 3.30 petang itu, mangsa, Mohammad Naufal Zafran Abdul Fattah yang turut cedera pada badan kini menerima rawatan di Hospital Universiti Sains Malaysia (HUSM) Kubang Kerian.

Menurut laporan berita Harian, Ketua Polis Daerah Bachok, Superintendan Mohd Ismail Jamaluddin, berkata ketika kejadian sebuah kereta Proton Exora yang dipandu seorang lelaki dalam perjalanan dari Besut menghala ke Pengkalan Chepa.

Katanya, sebaik tiba di lokasi kejadian, seorang kanak-kanak lelaki melintas secara tiba-tiba pada jarak dekat menyebabkan mangsa dilanggar.
“Pada masa sama, pemandu Proton Exora yang cuba mengelak itu masuk ke laluan bertentangan sebelum bertembung dengan sebuah Perodua Myvi.
Foto: Berita Harian
“Disebabkan pelanggaran itu, mangsa cedera pada badan dan patah tulang selangka sebelum dikejarkan ke HUSM untuk rawatan,” katanya menerusi kenyataan hari ini.
Beliau berkata, siasatan mendapati, ketika kejadian, mangsa dipimpin tangan oleh bapanya di bahu jalan sebelum kanak-kanak itu merentap tangannya dan berlari melintas jalan.
“Kedua-dua pemandu kereta tidak cedera dan kes diklasifikasikan mengikut Seksyen 43(1) Akta Pengangkutan Jalan 1987.”

Sumber: Berita Harian


Selain ‘Perang Ketupat’, Ada 7 Budaya Unik Dan Menarik Di Negara Lain Menjelang Aidilfitri!

Perayaan Aidilfitri disambut bukan sahaja di Malaysia tapi di seluruh negara di dunia seperti Indonesia dan Afghanistan untuk meraikan selepas sebulan menjalani ibadah berpuasa. Menariknya ialah walaupun ia perayaan yang disambut bersama-sama namun pelbagai budaya unik diamalkan menjelang hari penting ini.
Faktor yang menjadikan budaya setiap negara ini berbeza ketika hari raya adalah adat resam yang berlainan, membawa keunikan yang berbeza kepada sambutan Aidilfitri bagi setiap negara. Jika mengetahui dengan lebih terperinci, budaya mereka sangat unik dan menarik untuk dipelajari!

Baca juga: Enak Enak Belaka! Ini Koleksi Menu Hari Raya Wajib Ada Di 7 Negara Islam Di Dunia!
8 BUDAYA UNIK SAMBUTAN AIDILFITRI DI NEGARA LAIN
1. Indonesia

Sebenarnya sambutan Aidilfitri di Indonesia tidaklah jauh berbeza dengan budaya kita di Malaysia namun mereka ada budaya yang sangat unik dikenali sebagai ‘Perang Topat’. Budaya ini bermaksud Perang Ketupat di mana mereka akan berperang dengan ketupat.
Perang Ketupat merupakan budaya yang dijalankan di Lombok, Indonesia dan selalunya akan disambut pada 7 Syawal. Untuk pengetahuan anda, budaya unik ini melambangkan pendamaian antara umat Islam dan Hindu di negara itu. Menarik kan!
2. China
Untuk negara ini pulak, sambutannya agak ringkas. Namun, antara budaya unik yang menjadi signature di sana adalah kunjungan ke perkuburan Sayyid ‘Ajjak. Mereka akan berkunjung ke perkuburan tersebut selepas solat sunat Aidilfitri untuk membaca ayat Al-Quran dan membersihkan pusara Islam itu!
Simple tapi menarik kan kalau ramai-ramai menziarahi pusara yang sama demi satu tujuan!
3. Amerika Syarikat
Bagi negara yang mempunyai penduduk Muslim sebagai minoriti, solat sunat Aidilfitri dijalankan selama beberapa kali demi menampung jumlah jemaah yang ramai. Ini kerana saiz masjid mereka tidak sebesar dan sebanyak mana berbanding negara penduduk Islam majoriti.
Malah, apa yang bestnya adalah apabila sesetengah masjid menyewa taman untuk memberi peluang lebih ramai jemaah menyertai solat sunat Aidilfitri. Mereka turut mengadakan jamuan makan sepanjang tiga hari untuk bersama-sama menyambut perayaan ini.
4. Arab Saudi

Untuk negara Islam ini, semestinya sambutan Aidilfitri disambut secara besar-besaran dan paling penting sangat meriah! Bukan sahaja diberikan 3 hari cuti umum, tapi Aidilfitri di Arab Saudi bermaksud banyak pertunjukan seni persembahan seperti teater, bacaan puisi, perarakan muzik, tarian dan banyak lagi!
Malah, negara Islam ini juga terkenal dengan budaya di mana pihak lelaki akan menyumbang makanan keperluan kepada golongan yang kurang bernasib baik tanpa pengetahuan si penerima. Budaya unik ini dilakukan secara rahsia. Bestnya kalau experience raya di negara ini kan!
5. Turki
Aidilfitri di negara Turki dikenali sebagai ‘Bayram’. Budaya unik di negara ini setiap kali hari raya adalah mereka akan memakai pakaian tradisi yang dipanggil Bayramlik.
Selain itu, ketika bertemu antara satu sama lain pada hari besar ini, mereka akan mengucapkan Bayraminiz Kutlu Olsun’, ‘Mutlu Bayramlar’ atau ‘Bayraminiz Mubarek Olsun’. Ucapan ini bermaksud selamat merayakan Hari Raya Bayram. Alah, sama je macam kita selalu ucap Selamat Hari Raya Aidilftiri tu!
6. Itali
Kalau di Malaysia kita akan beri duit raya untuk kanak-kanak yang mengunjung kan? Berbeza dengan Itali, kanak-kanak akan diberikan jajan seperti sambutan Halloween. Mereka akan berjalan-jalan dari rumah ke rumah pada hari-hari terakhir Ramadhan dan seperti di Malaysia, kanak-kanak ini perlu bersalaman dengan yang lebih tua sebelum diberikan jajan!
Best jugak kan kalau hari raya dapat jajan. Biasa dengar duit raya je, tapi ini dapat pulak snack untuk makan ketika hari raya. Lagi seronok la kanak-kanak!
7. Afghanistan

Tahu tak apa yang sama dengan Afghanistan dan Malaysia? Sambutan Aidilfitri di negara ini juga tak beza meriahnya, mereka juga mula melakukan persiapan hari raya 10 hari sebelum menjelang perayaan ini untuk memastikan rumah dihiasi dengan indah. Berbeza di Malaysia yang ada rendang, lemang dan ketupat, Afghanistan pula ada Jelabi, Shor-Nakhod dan Cake wa Kolcha!
Selain itu, mereka juga mempunyai sebuah permainan ketika Aidilfitri yang dikenali sebagai ‘Tokhm-Jangi’. Permainan ini dimain oleh kaum lelaki yang membaling telur rebus yang berwarna-warni. Setiap keluarga akan merebus sekurang-kurangnya 200 biji telur untuk dibaling dan pemenang diambil berdasarkan jumlah telur yang tinggal selepas ‘perang telur’ itu tamat. Pemenang adalah siapa yang paling banyak telur. Dah macam sukaneka kan Aidilfitri di negara ini! Menarik betul.
8. India
Malam munculnya anak bulan di negara ini dipanggil ‘Chaand Raat’. Umat Islam akan berkumpul di padang atau kawasan lapang untuk sama-sama melihat anak bulan dan sementara itu mereka akan memakai inai di tangan dan kaki masing-masing. Kalau kita, inai ni selalunya time kahwin je kan!
Selain itu, sama seperti di Malaysia, mereka juga memberi duit raya dan bertukar-tukar manisan sesama kenalan dan saudara.
Unik kan budaya-budaya yang berbeza di setiap negara ini. Ada juga yang sama di Malaysia, namun terdapat budaya yang baru kita pelajari. Konklusinya, Aidilfitri di mana-mana pun disambut dengan meriah oleh setiap umat Islam. Budaya unik inilah yang membezakan keistimewaan setiap negara.
Sumber: Rileklah


Buka Akaun Bank Selepas Pantang- Ibu Ini Beri 3 Tips Urus ‘Simpanan’ Anak Dengan Efisien

Didikan awal dari segi kewangan untuk anak-anak perlu bermula sejak mereka masih kecil lagi. Perkara ini sangat penting supaya mereka dapat memahami operasi sistem kewangan tersebut. Amat penting untuk ibu bapa supaya jangan ‘lambakkan’ anak-anak dengan wang ringgit. Bukannya apa, takut apabila mereka dewasa kelak, ilmu mengenai pentingnya pengurusan kewangan yang stabil itu masih cetek dan akan menimbulkan masalah.
Oleh itu, apa kata kita baca perkongsian menarik dan mudah dari Puan Hana Shahadan di laman Facebook miliknya, mengenai tips beliau mendidik anak menyimpan duit sejak kecil. Banyak manfaat yang boleh kita contohi dan boleh dijadikan panduan.

TIPS MENYIMPAN DUIT UNTUK ANAK KECIL
http://xpartan.es/
3 hari lepas, mommy kira kira duit Fateh. Duit yang orang bagi contoh macam atuk dia bagi tiap kali p umah atuk. Duit orang datang melawat Fateh, Duit papa dia bagi bila balik rumah, Duit kecil balance dalam poket semua masuk ke Fateh. Terus mommy terasa nak sharing 3 Tips penting cara nak manage duit anak anak seawal baby. Duit anak anak ni, kita tak boleh pakai tau. Lagilah kalau duit raya, duit tu hak mereka. Walau seringgit. Hukum menggunakan duit raya anak adalah sama seperti kita menggunakan duit orang lain.

Seperti konsep berhutang. Dan hutang wajib di bayar. Sekiranya dalam keadaan kita terpaksa pakai duit anak, pastikan kita membayar semula duit mereka dengan segera. Yang penting, bila dapat duit anak anak tu kita kena menyimpan. Macam mana cara nak asingkan dan simpan tu? Mudah je. Simpan la sikit sikit, lama lama berbukit.

1. Pastikan Buka Acc bank anak sejak dari kecil.
www.gobankingrates.com
Ambil berkat, mommy mulakan dengan buka akaun bank di tabung haji. Terpulang tau nak buka bank apa, tak kisah nak simpan dekat bank mana. Yang penting anak ada akaun bank. Dulu betul2 mommy habis pantang 44hari, Mommy terus buka pilih tabung haji , yela nanti nak pergi haji dengan Fateh. Jadi, semua duit yang Fateh dapat mommy dah masukkan dalam tabung haji.
2. Letakkan Target Simpanan Bulanan untuk anak.
Kalau macam Fateh, mommy dah letak target mesti ada amount RmXXXX sebulan at least untuk simpanan dia sendiri. Kiranya kalau fateh dah 10bulan, mesti ada Rm XXXXX untuk dia. Target tu tak kisah nak letak berapa, ikut kita. Faham ke? Kalau nak senang, pecahkan ikut hari. Setiap hari kena simpan berapa. Takda la rasa terbeban sangat nanti.
3. Asingkan siap siap duit anak dalam satu bekas lain( macam tabung khas anak pun boleh)
www.pinterest.com
Ni yang mommy praktis dekat rumah. Macam fateh, mommy dah siapkan bekas duit. Kiranya bekas tu memang dah macam tabung cuma lebih besar dan khas untuk letak duit Fateh. Tiap kali papa dia ada duit kecil2 masuk dalam tu, tiap kali orang bagi duit,pun letak dalam tu. (Bekas ni duit anak, bekas dilarang usik tau)
Lagi satu, kita tak boleh menggunakan duit anak untuk membeli lampin atau pun keperluan harian anak kerana semua tu adalah dalam tanggungan kita sebagai ibu bapa. Cuma yang penting kita sebagai ibu bapa dah menjadi tanggungjawab untuk menguruskan duit anak dengan lebih baik. okay semua?
Diharapkan perkongsian ini dapat membantu anda di luar sana. Jom kita mula mendidik anak menabung!
Sumber Facebook : Hana Shahadan


5 Sebab Suami Patut Temankan Isteri Mengandung Pergi ‘Check-up’

“Abang, minggu depan saya ada ‘check-up’ di klinik ya. Abang nak pergi?”
“Tak apalah, awak boleh pergi sendiri kan? Abang banyak kerjalah…”

“Ok, tak apa…”
Setiap kali mengandung, temujanji dengan doktor adalah rutin yang perlu dilalui oleh ibu. Semakin hari, semakin sarat. Namun, ibu-ibu menggigihkan juga langkah demi memastikan kesihatan bayi dalam kandungan.

Memang isteri takkan memaksa dan boleh pergi sendiri ke klinik. Bahkan, kebanyakan wanita sendiri tidak mahu menyusahkan suami. Yalah, mereka pun faham ada suami yang terpaksa ambil cuti atau minta pelepasan untuk keluar setengah hari kalau nak teman ke klinik. Lagi pula, ada yang beranggapan tak ada apa yang terlalu penting untuk suami ambil tahu sepanjang proses tersebut.

Namun sebagai suami, apa salahnya sekali-sekala ikut sama pergi berjumpa doktor untuk temujanji. Ada banyak manfaatnya untuk anda bersama.
5 Sebab Suami Patut Temankan Isteri Pergi ‘Check-up’ Kandungan
Ini antara kelebihan suami bila temankan isteri pergi check-up bulanan. (Apapun diingatkan, yang dimaksudkan ini adalah suami yang betul-betul luangkan masa dengan isteri dan jumpa doktor. Bukan yang sekadar menunggu sambil main handphone ya.)
1. Berkongsi Ilmu & Pengalaman Berharga
Seorang doktor berpendapat, suami patut menemani isteri sekurang-kurangnya sekali dalam trimester pertama, sekali dalam dalam trimester kedua, dan lebih kerap dalam trimester ketiga.
Temujanji pertama membantu suami menerangkan kondisi atau sejarah kesihatan keluarga dari sebelahnya. Manakala pertemuan dalam trimester kedua membolehkan suami mendengar degupan jantung, atau melihat gambar ultrasound bayi buat kali pertama. Dalam setiap pertemuan juga, doktor akan memberitahu tentang perkembangan janin dan tahap kesihatan isteri.
Semua ini dapat memberikan ilmu, persediaan, serta pengalaman yang begitu emosional kepada suami. Secara tidak langsung, proses ini juga memudahkan suami untuk bonding dengan bayi sejak dalam kandungan lagi.
Foto Kredit: suntmamica.ro
2. Sokongan Moral
Bukan mudah nak menghadiri temu janji dengan doktor setiap bulan. Macam-macam prosedur yang perlu dilalui. Ambil air kencing, ujian darah, minum air gula – lebih-lebih lagi kalau isteri menghadapi masalah tertentu seperti kencing manis, darah tinggi, obesiti, Hb rendah, dan sebagainya.
Bila doktor terangkan risiko-risiko penyakit ini, tentu ada isteri yang berasa sedih, lemah semangat, bimbang, dan menyalahkan diri sendiri. Sedangkan dah pelbagai usaha dilakukan untuk menambahbaik mutu kesihatan mereka –  dah diet, makan makanan yang disarankan, dan buat senaman, tapi – Hb masih low. Berat badan pula naik berlebihan. Bingungnya, apa lagi patut dibuat?
Sekurang-kurangnya dengan menemani isteri, dapatlah mereka meluahkan perasaan dan sama-sama memikirkan tindakan yang sesuai. Dengan cara ini, ia nampak sebagai ‘kerja kumpulan’ dan isteri tidaklah terlalu stres dan terbeban, bukan?
Foto Kredit: Voisin/Phanie / Rex Features
3. Prihatin Terhadap Keadaan Kesihatan Isteri
Sakit belakang, kerap ke tandas, pedih ulu hati, loya, mual  – kalau kita tak tahu keadaan mereka, mungkin kita anggap ia adalah perkara remeh saja.
Tapi, apabila kita benar-benar memahami apa yang diterangkan oleh doktor semasa temujanji, barulah kita akan faham betapa besarnya pengorbanan isteri yang terpaksa melalui semua ini dari hari ke hari demi melahirkan zuriat.
Foto Kredit: gemini.no
4. Peka Terhadap Persediaan Bersalin
Ada suami yang bila ditanya isteri mengandung berapa bulan, masih tergagap-gagap nak menjawab. Kalau rajin temankan isteri check-up, mesti bakal bapa lebih up-to-date dengan perkembangan bayi dalam kandungan dari minggu ke minggu.
Sambil menunggu, suami isteri pun boleh berbincang dan menambah ilmu pengetahuan tentang persediaan untuk bersalin. Contohnya, tanda-tanda bersalin, cara meneran yang betul, prosedur bersalin di hospital, dokumen yang diperlukan dan macam-macam lagi.
Kadang-kadang isteri bukannya boleh ingat semua perkara ini. Jadi, kalau ada 2 orang yang mendengarnya tentu lebih baik. Lagipun, nanti bila masuk bilik bersalin, taklah terpinga-pinga dan panik pula!
Foto Kredit: dusbus.com
5. Ia Memudahkan Isteri
Memang isteri akan kata ‘tak apa’ dan ‘saya boleh pergi sendiri’, tapi bayangkan sajalah betapa gembiranya mereka kalau suami ada bersama di sisi.
Terutamanya yang terpaksa membawa anak-anak lain yang masih kecil ikut bersama ke klinik. Nak bawa masuk bilik doktor pun susah, apatah lagi kalau terpaksa ke tandas. Anak-anak menangis dan berlari-lari tak tahu ke mana. Mesti letih nak menguruskan semua ini dalam keadaan sarat mengandung.
Foto Kredit: nokshe.com
Isteri Tak Minta Dilayan Macam Puteri
Isteri mana yang tak seronok jika sang suami sentiasa berada di sisi. Namun, isteri bukanlah minta dilayan bak puteri. Cukuplah suami menunjukkan cinta dan kasih sayang melalui keprihatinan mereka sepanjang tempoh kehamilan. Walaupun isteri yang mengandung, namun tentu lebih manis kalau susah senang dan sakit demam semua tetap dilalui bersama.
Jadi, Encik Suami berkorbanlah sedikit dan pergilah temankan isteri anda pergi ‘check-up’ mengandung walaupun sekali. Ia sungguh berharga bagi isteri sekalipun anda mungkin tidak menyedarinya!


Bukan Calang-Calang Sumbang, Abang Driver Ambulans Juara Minggu Kedua Sumbang Suara TV3!

Hujung minggu anda kini tidak suram lagi dengan adanya program realiti kegemaran ramai iaitu Sumbang Suara! Kembali menemui penonton untuk musim kedua, Sumbang Suara sudah pasti membariskan lebih banyak bakat-bakat baharu dalam bidang nyanyian yang pastinya akan menghiburkan hati anda.
Apa yang lebih menarik, Sumbang Suara Musim Kedua akan dihoskan juga oleh Elly Mazlein dan bersiaran setiap hari Sabtu pada jam 10.00 malam di TV3 atau layari Tonton. Program ini menampilkan Dato’ Awie dan Hazama sebagai wakil netizen untuk mengenal pasti pemenang yang dapat memberikan persembahan yang paling ‘meletop’ walaupun dia bersuara sumbang.

Abang Driver Ambulans Juara Minggu Kedua Sumbang Suara TV3!
Nampaknya, sumbang bukan sekadar sumbang kerana pemenang dalam episod kali ini adalah Abang Robi yang berasal dari Marang, Terengganu. Berusia 52 tahun dan ayah kepada 6 orang anak ini telah bekerja selama 20 tahun sebagai pemandu van ambulans, ternyata Abang Rodi juga sering menghiburkan orang ramai ketika majlis kenduri dan berkaraoke. Meriah betul!
Abang Robi, pemenang minggu kedua.

Apabila ditanya apa perasaannya menjadi juara Sumbang Suara untuk minggu kedua, memang tidak disangka dan rasa gembira sekali. Bukan itu sahaja, dia juga rasa dihargai kerana masih mendapat perhatian dalam rancangan Sumbang Suara. Mana tidaknya, selalu program nyanyian hanya mencari orang yang mempunyai suara yang merdu sahaja kan?

https://media.siraplimau.com/2022/10/EP-2-Weekly-Promo.mp4
Abang Rodi juga menitipkan pesan untuk orang ramai yang suka menyanyi namun tidak yakin dengan suara sendiri adalah supaya menjadi orang yang lebih berani, buang sifat malu dan perlu mempunyai semangat yang tinggi.

Jadi, buat anda yang mempunyai bakat seperti Abang Rodi, apa lagi? Inilah masanya untuk anda tonjolkan bakat dalam rancangan Sumbang Suara!
Sumbang Suara di TV3.


Bukan Hanya Diskaun, Malah Peniaga Juga Layak Menerima Pelbagai Kelebihan Di PGMall!

Kredit foto: Tengku Azrul Co

Musim kena duduk di rumah ni mesti ramai yang selalu window shopping secara online, semua barang nak ‘Add to cart’ walaupun belum tahu lagi bila nak beli.

Tapi selalunya kita akan teruskan dengan pembelian bila dah hujung bulan lah kan? Dah gaji baru seronok sikit hati tu nak membeli sakan.
Takpun sampai ada tawaran potongan harga macam kupon atau baucar pembelian. Haa.. Masa ni terus ‘proceed to check out’ selaju mungkin sebab takut pulak barang tu habis. Lepastu bukan main gembira lagi hati tu, menanti barang sampai ke depan rumah 🙂

Memahami kehendak pembeli, PGMall nak bagi kupon diskaun dan penghantaran percuma!
Berita baik untuk si kaki shopping! PGMall ada kupon istimewa yang boleh ditebus untuk semua pembelian melalui platform mereka!
Nak beli barangan rumah? Kerusi? Meja? Makanan atau apa-apa sekalipun semuanya tersedia di PGMall. Gerenti rambang mata jadinya. Tapi jangan risau, sepanjang Julai sehingga akhir Disember nanti, pengguna bebas membeli apa je yang dimahukan dengan potongan harga sehingga RM20!
Malah, PGMall juga menawarkan penghantaran secara percuma ke seluruh Malaysia! Gerenti jimat!

Antara tawaran lain yang menanti pembeli adalah seperti berikut

Pengguna baru: RM15 potongan harga dengan pembelian sebanyak RM50 menggunakan kod promo SMONEW50
Pengguna sedia ada: RM10 potongan harga dengan pembelian sebanyak RM50 menggunakan kod promo SMO10OFF
Pengguna sedia ada: RM20 potongan harga dengan pembelian sebanyak RM80 menggunakan kod promo SMO20OFF
Percuma penghantaran ke semenanjung Malaysia bernilai RM7 dengan pembelian sebanyak RM30 menggunakan kod promo FREE7WM
Percuma penghantaran ke semenanjung Sabah dan Sarawak bernilai RM10 pembelian sebanyak RM50 menggunakan kod promo FREE10EM

Klik di SINI untuk maklumat lanjut mengenai promosi yang ditawarkan.
Para peniaga tidak ketinggalan, anda pun layak menikmati tawaran istimewa!

Istimewanya di PGMall mereka tidak hanya mengutamakan kepentingan pembeli tetapi mereka juga mementingkan para peniaga. Sebab tu, khas ntuk semua peniaga baru yang berminat nak memasarkan barangan mereka di PGMall layak menikmati  ‘zero onboarding fees’ .
Selain tu, PGMall memberikan 50% potongan untuk yuran pendaftaran. Jadi kalau ada peniaga yang sedang berkira-kira nak kembangkan pasaran produk ke platform online, inilah masa yang paling sesuai! Sedikit sebanyak dapatlah mengurangkan pengeluaran modal. Jimat tau!
Menerusi usaha ni, PG Mall juga menawarkan baucar diskaun sokongan untuk para peniaga. Senang kata, pengurusan PGMall memang berusaha sehabis baik untuk memaksima kan keuntungan peniaga!
Buat peniaga yang berminat untuk mendaftar, anda boleh berbuat demikian melalui pautan yang disediakan di SINI.
Atau hubungi PGMall di 011-1072 7916/011-55512916. Untuk penghantaran e-mel pula boleh di buat ke [email protected]
Dah jangan tunggu-tunggu lagi! Jom daftar sekarang sementara tawaran masih tersedia!


Bukan Hanya Pasta, Roti Pun Boleh Buat Carbonara Tau! Ini Resepinya…

Teringinkan snek makan petang yang sedap tapi mudah? Anda boleh cuba resipi roti goreng carbonara ini. Selain boleh dijadikan kudapan ringan, menu ini juga sesuai dijadikan sebagai bekal untuk dibawa ke pejabat atau bekal anak-anak bawa ke sekolah, hanya dengan menyiapkan roti yang sudah berisi inti dari malam dan goreng sahaja keesokan harinya. Jimat masa!
BAHAN-BAHAN
– 1 biji bawang holland (1 holland onion)

– 200g isi ayam cincang (200g ground chicken)
– 2 tin kecil sos carbonara (2 small can carbonara sauce)

– 1/2 cawan susu segar (1/2 cup fresh milk)

– roti sandwich (sandwich bread)
CARA – CARA PENYEDIAAN INTI KARBONARA
1. Tumiskan satu biji bawang holland.

2. Masukkan isi ayam yang telah dicincang dan tumis sehingga garing sedikit.

3. Masukkan dua tin kecil sos karbonara.

4. Masukkan setengah cawan susu segar.

5. Biarkan sejuk dan masukkan ke dalam bekas atau tupperware.

PENYEDIAAN ROTI GORENG
1. Lenyekkan roti.

2. Letakkan inti carbonara tadi.

3. Lapiskan dengan satu lagi kepingan roti.

4. Tekap roti menggunakan cawan.

5. Anda akan dapat roti berbentuk seperti ini.

6. Pastikan minyak telah betul-betul panas dan goreng.

Tadaaaa… siap dan sedia untuk dinikmati kerangupannya.

Sumber: Khairul Aming